Ne skidate se sa interneta: Ovo su znaci da ste postali ZAVISNIK i da vam treba liječenje – Vakat.me\nNe skidate se sa interneta: Ovo su znaci da ste postali ZAVISNIK i da vam treba liječenje\nNe možete da izdržite ni pola sata a da ne pogledate šta se dešava na društvenim mrežama? Osjećate da pretjerujete, ali jednostavno ne možete da prestanete i to traje satima…E pa spremite se za neprijatnu vijest – ako ste svakodnevno „onlajn“ od četiri do osam sati vi ste zavisnik od interneta i potrebno vam je liječenje.\nZavisnost od interneta je poremećaj novijeg doba koji ostavlja negativne i ozbiljne posledice na funkcionisanje ličnosti u svim segmetima života – socijalnom, porodičnom, poslovnom, zdravstvenom… Termin „zavisnost od interneta“ prvi put se pojavio 1996. godine kada ga je psihijatar Ivan Goldberg opisao i uporedio ga sa patološkim kockanjem – objašnjava Nataša Kovačević, specijalni pedagog.\n– Osoba koja je zavisna provodi između četiri i osam sati svog slobodnog vremena pa i više, koristeći internet. Zbog toga zanemaruje svoje poslovne ili porodične obaveze, druženja, kućne poslove…Zavisnik od interneta ne može da prekine aktivnost na internetu čak i kada postane svestan da ima problem – ističe Nataša Kovačević.\n– Kod zavisnika od interneta često se javlja depresija, nesanica, poremećaji u ishrani, osećaj krivice i potištenosti. Mogu se javiti i telesne promene – gubitak telesne težine, bolovi u leđima, glavobolje…\n– Osobi koja je zavisna od interneta treba stručna pomoć. Za prevazilaženje zavisnosti potreban je stručnjak koji će kroz niz tretmana i stručnu podršku celoj porodici pomoći u rešavanju problema – kaže Nataša Kovačević.


Otkup automobila Saab - Otkup automobila\nOtkup automobila > Otkup automobila Saab\nRadimo otkup Saab vozila svih modela, i to bez obzira u kakvom se stanju ona nalaze. Nije nam važno da li je vozilo u voznom stanju, da li je havarisano, ali ce to svakako uticati na našu procenu vrednosti vozila, odnosno na krajnju cenu koju možete dobiti od nas kao ponudaca. Našoj agenciji je zadovoljstvo klijenta izuzetno važno, i zbog toga citav posao završavamo u roku od dva sata, zajedno sa kompletnom dokumentacijom i isplatom novca.\nOno što je najbitnije za vas kao našeg potencijalnog klijenta je da znate da otkup Saab vozila možemo izvršiti gde god da se nalazite, jer imamo agente u Beogradu, ali i u svakom vecem gradu u Srbiji.\nBesplatna procena Saab vozila\nOtkup polovnih Saab automobila\nIzuzetno je važno da znate da citav posao koji ukljucuje otkup Saab vozila vršimo uz svu potrebnu papirologiju, pa je neophodno da imate dokaz da ste vi vlasnik vozila, ili da ste naslednik automobila. Nama nije važan nacin na koji ste stekli vozilo, ukoliko je on legalan. Na vama je samo da želite da izvršite otkup Saab automobila, a na nama je da završimo sve ostalo, ukljucujuci i snošenje svih troškova. Ukoliko je vozilo u izuzetno lošem stanju, angažovacemo i šlep službu kako bismo odveli vozilo iz vaše garaže.\nDovoljno je da kroz kontakt formu na ovom sajtu izrazite želju a mi cemo izvršiti otkup Saab automobila. Tada cete nam ostaviti i slike vašeg vozila, kako bismo mi u najkracem mogucem roku izvršili procenu vrednosti istog. Ono što je praksa pokazala je to da stanje na slikama odgovara stanju na terenu u najvecem broju slucajeva, pa gotovo nikada ne menjamo cenu koju ponudimo odmah. Prvu procenu vrednosti vozila vršimo besplatno. Saznajte proceduru otkupa automobila Saab. Ova procedura od svega cetiri koraka je veoma jednostavna koja se završava za jedan dan.\nProcedura otkupa automobila marke Saab\nPozovite nas ili popunite online upitnik radi besplatne procene vašeg Saab automobila.\nKod najbližeg notora, u najbržoj opštini ili sudu vršimo potpisivanje ugovora i isplatu. Brzo i lako rešili ste se vašeg vec starog Saab automobila.\nModeli Saab vozila koje otkupljujemo\nPre svega moramo istaci da otkup Saab automobila vršimo za sve modele ovog proizvodaca, a da smo dalje u tekstu predstavili samo nekoliko najpopularnijih modela, koji se najcešce mogu naci na našim drumovima i garažama vlasnika.\nOtkup automobila Saab 9-3\nSaab 9-3 je predstavljen kao sedan model kompanije 1998. Godine, a od tada je evoluirao i predstavljeno je nekoliko modela, što je svakako znak da je prodaja ovog automobila išla dobro. Naša agencija radi otkup Saab automobila 9-3, bez obzira o kom se modelu radi.\nOtkup automonila Saab 9-5\nOvaj model automobila je predstavljen 1997. kao potpuni naslednik modela Saab 9000. Pre šest godina je pocela nova serijska unapredene verzije ovog automobila, ciji razvoj je raden pod patronatom ljudi iz General Motorsa.\nOtkup automobila Saab 600\nKada su Saab i Lancia odlucili da udruže snage i predstave novi model automobila to je rezultiralo proivodnjom Saab 600. Ovaj model je pre svega modifikovana Lancia Delta, ali grejanje ovog automobila jednostavno nije bilo dovoljno dobro za skandinavsku klimu pa je njegova proizvodnja obustavljena.\nOtkup automobila Saab 900\nOvo je sasvim izvesno najvažniji automobil kompanije, jer je sa njim pocela evolucija kompanije. Predstavljeni su modeli sa troje i petoro vrata, a svi kasniji modeli su se dosta oslanjali na ovaj.


Sa njim se slaže i član Radne grupe za izradu velike mature Radivoje Stojković koji kaže da je "vreme za preispitivanje i procenu kako ići dalje"\nObjavljeno: 05.07.2017. 17:04h\nKoncept male mature prevaziđen je i treba ga menjati, smatra ministar prosvete Mladen Šarčević.\nOn dodaje da bi mala matura trebalo da bude "nezavisna eksterna ocena, kao i velika matura".\n"Mi ćemo od jeseni otvoriti diskusiju, pitaćemo kolege šta misle o tome i šta predlažu. Po meni bi mala matura trebalo da bude nezavisna eksterna ocena kao i velika matura", rekao je Šarčević za medije.\nOn podseća da se danas rangiranje učenika prilikom upisa u srednju školu obavlja na osnovu bodova ostvarenih uspehom tokom školovanja (maksimalno 70) i bodova stečenih na "maloj maturi" (maksimalno 30). "Ako tih 30 bodova treba da pokaže neku razliku, da li su ocene bile objektivne ili ne, a na tom testu imate one koji pokušavaju da izmešetare, onda niste dobili ništa", poručuje Šarcević. Sa njim se slaže i član Radne grupe za izradu velike mature Radivoje Stojković koji kaže da je "vreme za preispitivanje i procenu kako ići dalje".\nOn naglašava da se u dobrom pravcu već krenulo ove godine, kada je urađeno nekoliko varijanti kombinovanog testa sa istim zadacima, ali različitim rasporedom zadataka, ali i na testu iz srpskog i matematike, gde je bilo mnogo više "otvorenih zadataka", koji su zamenili zadatke na zaokruživanje. "Otvoreni zadaci onemogućavaju prepisivanje. Znači, vi možete imati tačan rezultat ali ako nemate tačan postupak to vam se ne priznaje", pojašnjava Stojković za medije. Saglasan je sa stavom ministra da mala matura trebalo da bude "nezavisna eksterna ocena", a to bi značilo mnogo više otvorenih zadataka na testiranju, kreativnih zadataka koji zahtevaju povezivanje i veća kontrola samog ispita. "Želimo jedan ozbiljan test, ozbiljan ispit, koji neće biti doveden u pitanje ni na koji način", naglašava Stojković. Novim konceptom male mature, nastavlja on, svakako bi trebalo da se zadrže testovi iz maternjeg jezika i matematike, a da treba razmisliti kako bi izgledao treći test, da li bi ostao kombinovani test sa malim brojem zadataka iz pet različitih predmeta ili bi se učeniku ponudila mogućnost da izabere jedan od pet predmeta.\n"Sa malim brojem zadataka na kombinovanom testu, četiri iz svakog predmeta, ne može se steći prava slika o nivou znanja učenika", pojašnjava on. Svakoj promeni, dodaje, morala bi da prethodi valjana priprema, da se izvuče sve dobro iz postojećeg modela, da se vidi gde postoje primedbe, šta može da se izmeni i pojača. Ministar prosvete Mladen Šarčević u međuvremenu je najavio smenu rukovodilaca školskih uprava i utvrđivanje odgovornosti direktora škola i inspektora u tri okruga u Srbiji gde postoje sumnje da je bilo zloupotreba na maloj maturi. Vanredna kontrola sprovodi se u pojedininim školama u Nišavskom, Pčinjskom i Raškom okrugu.\nMladen ŠarčevićMala maturaPolaganjeSrednja školaUpisTest


NIJE SVE TAKO SIVO: Popularni bend "Hladno pivo" objavio je dvostruki DVD izadnje "30 godina - Greatest Hits-Live"! (FOTO) • HAPPYTV.RS\nNIJE SVE TAKO SIVO: Popularni bend "Hladno pivo" objavio je dvostruki DVD izadnje "30 godina - Greatest Hits-Live"! (FOTO)\nJedan od najpopularnijih bendova u regionu "Hladno pivo" objavio je danas bogato opremljeno dvostruko DVD i Blu-ray izdanje "30 godina-Greatest Hits-Live", na kome se nalazi snimak njihovog velikog koncerta održanog ove godine u zagrebačkom Domu sportova.\nNajnoviji video za pesmu "Jednim osmijehom", sa kultnog albuma "Šamar", odabran je kao savršena najava ovog izdanja na kome se nalaze 32 hita kao što su "Samo za taj osjećaj", "Nije sve tako sivo", "Ezoterija", "Pitala si me", "Zimmer Frei" i "Politika".\n"Ovaj snimak je audio-vizualna pripovetka o grupici ljudi i njihovim poklonicima, pripovetka stisnuta u dva i kusur sata energije, emocija, zajebancije i guštanja. Nemoguće je preneti celu atmosferu s koncerta na ekran i zvučnike, no mi mislimo da nam je to delom uspelo", napisao je Zoki Subošić u predgovoru za knjižicu izdanja.\nIzdanje "30 godina - Greatest Hits - Live" može da se kupi u prodavnicama "Croatia Records"-a, a dostupno je i na Deezeru, kao i na ostalim digitalnim platformama.


CKKS – Najava takmičenja\nlip 06, 2019 Administrator Najava Komentari isključeni za Najava takmičenja\nU organizaciji Društva Crvenog krsta/križa BiH, 10. Državno takmičenje iz Programa “Upozoravanje na opasnost od mina” održat će se 07.06.2019. godine u Mostaru u prostorijama JU Osnovna škola „Zalik“ Mostar, sa početkom u 10:00h.\nNa ovom takmičenju iz Kantona Sarajevo učestvuje ekipa OŠ “Silvije Strahimir Kranjčević”Sarajevo (CKO Centar).\nU organizaciji Crvenog križa FBiH, 22. Federalno takmičenje iz pružanja prve pomoći održat će se 08.06.2019. godine u Sarajevu u Sportsko-rekreativnom centru “Safet Zajko”.Na ovom takmičenju iz Kantona Sarajevo učestvuju ekipe:\n– OŠ „Mehmed-beg Kapetanović Ljubušak“ – podmladak (CKO Centar) i\n– Međunarodne gimnazije “Richmond Park International Secondary School” – omladina (CKO Ilidža)\nEkipa OŠ "Silvije Strahimir Kranjčević" pobjednik ovogodišnjeg X državnog takmičenja „Misli Mine“ Bajram Šerif Mubarak Olsun!


DPS Pljevlja: Revanšizam, nepotizam i partijsko zapošljavanje u Rudniku uglja i Termoelektrani Pljevlja | Standard\nNakon 200 dana nove vlasti svjedoci smo ogoljenog nepotizma i bezobzirnog partijskog, zapošljavanja, kako su to ''eksperti'' stručno nazvali: ''po dubini i širini'', na svim nivoima. Rudnik uglja i Termoelektrana Pljevlja su najočigledniji primjer kako se zarad ličnog interesa, rođaka, kumova i partijskih aktivista svjesno urušava rudarsko energetski kompleks na kom počiva pljevaljska privreda, saopšteno je iz Opštinski odbor Demokratske partije socijalista (DPS) Pljevlja.\nPrema njihovim riječima aktuelni “eksperti“ na čelu Rudnika i TE sposobni su samo da oslabe i unište ove kompanije, prije svega kroz revanšističko protjerivanje pojedinaca i izostanak bilo kakve strategije za dalji razvoj energetike i Pljevalja.\n“Jedino što su pokazali je kako se svakodnevno dovode članovi porodice, rođaci, istaknuti članovi partija na vlasti…, a koji čak ni ne znaju koji im je opis poslova zbog kojih su dovedeni. Određenim kadrovskim rješenjima i postupcima sigurno zalaze u zonu krivične odgovornosti, a višedecenijski sindikalci mogu da sjede u odborima direktora i istovremeno budu vodeći ‘eksperti’ za ocjenu političke podobnosti zaposlenih”, navode iz DPS-a Pljevlja.\nKako dodaju, u okolnostima kada su na vlasti u državi i u rukovodstvu dvije vodeće energetske kompanije ljudi koji su do juče upravo o Rudniku i TE govorili sve najgore i priželjkivali im propast, pitanje je kakvi će rezultati biti postignuti, te da li će uopšte kompanije opstati jer se, prema njihovim riječima, prihodi kompanija koriste isključivo za ličnu korist, nikako za dobrobit grada, građana i privrede.\n“Kadrovi koji se prebacuju iz lokalnih preduzeća u energetske kompanije nikako svojim stručnim profilima ne odgovaraju poslovima u privredi, pa tako dolazimo u situaciju da o Rudniku i TE odlučuju filozofi, istoričari, književnici koji sigurno ne mogu znati mnogo o procesima eksploatacije uglja i proizvodnje električne energije”, ističu iz DPS-a Pljevlja.\nSmatraju da je urušavanje pljevaljskih energetskih kompanija samo odraz stanja na državnom nivou i slika vlasti koja razgrađuje mukotrpno postignuto u prethodnom periodu, od zakona, institucija, privrede, identiteta i integriteta pojedinca, “do samog koncepta građanske države, kakva Crna Gora jeste oduvijek”.\n“Nećemo zaboraviti u kakvom je stanju bivša lokalna vlast ostavila Pljevlja 2014. godine, sprovodeći prije toga isti princip zapošljavanja partijskih i rođačkih kadrova kakav sada sprovodi u Rudniku i TE, pritom ne radeći ništa od onoga što su poslovi lokalne samouprave. Nedopustivo bi bilo za Pljevlja i Pljevljake da se ista greška ponovi, zato zajedno obratimo pažnju i pratimo svaki potez novih rukovodstava energetskih kompanija, kako se za koju godinu ne bismo kajali što smo ostali bez najvećeg privrednog resursa i mogućnosti za dalji razvoj našeg grada”, zaključuju iz DPS-a Pljevlja.


Vesti online / Vesti / Društvo / Srpski izvor vida strance\nSrpski izvor vida strance\nPosle više od stotinu godina tavorenja i promašenih investicija, u Jošaničkoj banji podno Kopaonika, nekada čuvenom lečilištu beogradske gospode, leti se ponovo traži krevet više, a po lek i odmor ovamo dolaze i stranci čak iz Amerike, Kanade i daleke Australije, renoviraju se banjska kupatila, niču velnes-centri, grade hoteli i restorani.\nPršti topla voda: Jošanička banja\nPredsednik opštine Raška Ignjat Rakitić s ponosom ističe da je u neopravdano dugo zapostavljanoj Jošaničkoj banji, koju mnogi nazivaju zelenim vratima ili kapijom Kopaonika, sve konačno krenulo, da je i opština puno uložila u infrastrukturu banje, da slede još veća ulaganja, da pomaže i država, da ulažu ovdašnji privrednici i povratnici iz inostranstva, ali i da stižu i strani investitori.\nKupali se velikani\n- Sredstvima opštine Raška i Vlade Srbije renovirano je staro kupatilo, izgrađeno 1935. godine i pretvoreno u moderno banjsko lečilište, firma Megalit iz Raške podigla je savremeni banjsko-rekreativni kompleks Draguljica, povratnik iz Švajcarske Milenko Milojević izgradio je veliki hotel i benzinsku pumpu. Uskoro počinje izgradnja velikog bazena, velnes-centra, blatnog kupatila.\nPredsednik opštine: Ignjat Rakitić\n- Turska je ponudila da obnovi i staro tursko kupatilo u banjskom kompeksu, sporazum smo potpisali sa predsednikom Redžepom Erdoganom prilikom njegove prošlogodišnje posete Novom Pazaru, uskoro počinju radovi. Jošanička banja je ogroman i neiskorišćen potencijal ne samo opštine Raška već i Srbije - naglašava Rakitić.\nNajveće bogatstvo i glavni adut Jošaničke banje je topla i izuzetno lekovita voda (od 78 do 88 stepeni) sa sedam izvora koja je do sada uglavnom neiskorišćena oticala u reku Jošanicu. Zbog hemijskog sastava ove vode, koja leči reumatske, kožne, stomačne, ženske i mnoge druge bolesti ovamo su svojevremeno na odmor i lečenje dolazili Miloš Obrenović, Josif Pančić, vojvoda Živojin Mišić i mnogi drugi srpski velikani... Pamti se da je Živojin Mišić dolazio i po dva-tri puta godišnje.\nRaj za odmor: Akva-park Draguljica\nNade u dijasporu\nVoda Jošaničke banje je odlična u lečenju svih oblika reumatizma, odnosno svih bolesti mišićno-koštanog, zglobnog i nervnog sistema, sportskih povreda, povreda kičme, blažih oblika kožnih bolesti, u oporavku posle moždanog udara, ali i mnogih drugih obolenja. Sada u našoj ambulanti fizikalne medicine imamo najmodernije kade i najsavremeniju opremu, posedujemo čak i retki i aparat za presoterapiju, odnosno limfnu drenažu celog tela - objašnjava dr Verica Vujanac, specijalista fizikalne medicine i direktor Doma zdravlja u Raški.\nObnovljeno banjsko kupatilo\n- Osamdesetih godina prošlog veka u Jošaničkoj banji je započet lečilišno-hotelski komples u koji je Vlada Srbije uložila više od 20 miliona dolara. Lečilište ni do danas nije završeno (niti je u planu), ruinirano je i umesto da pospeši razvoj Jošaničke banje, mnogo je doprinelo njenom višedecenijskom tavorenju.\nReka čuva lekovitost\nDa ne bi izgubila svoja lekovita svojstva, voda se s glavnog izvora, gde je 78,5 stepeni, posebnim cevima spušta koritom reke Jošanice i prirodnim putem hladi do poželjnih 36 do 38 stepeni. Inače, na samom izvoru voda je toliko topla da se u njoj jaje skuva sa samo nekoliko minuta.\n- Trenutno, što u hotelima, što u domaćoj radinosti, možemo da smestimo 300 gostiju, a u špicu sezone, od maja do septembra, potrebno nam je mnogo više. Sada, kada je u Banji sve krenulo, velike nade polažemo u dodatnu pomoć države, ali i u našu dijasporu (iz okoline Jošaničke banje svaki drugi žitelj radi u inostranstvu) koja već pokazuje veliko interesovanje za ulaganja u banjski turizam - kaže Nikola Milojević, žitelj Jošaničke banje koji godinama izdaje sobe gostima.\nGondola do Kopaonika?\nVeć dugo postoje planovi da se Jošanička banja zatvorenom žičarom (gondolom) poveže s vrhom Kopaonika što bi omogućilo da se gosti najpoznatijeg ski-centra u Srbiji tokom dana skijaju, a uveče brčkaju u toploj i lekovitoj vodi Jošaničke banje. Turistički radnici na Kopaoniku ističu da su za izgradnju gondole bili zainteresovani Rusi, Nemci, Italijani i Francuzi i da je spori razvoj Jošaničke banje kočio sve ove planove. Naglašavaju da je sada pravi trenutak za aktiviranje ovog plana.


Zlatiborac pileća posebna kobasica cena akcija Srbija\nZlatiborac pileća posebna kobasica cene\nTrenutno nemamo slike za Zlatiborac pileća posebna kobasica\nEPonuda nije internet prodavnica već Vam omogućava da brzo i lako nađete Zlatiborac pileća posebna kobasica po najjeftinijoj ceni. Naš cilj je da kupci budu što bolje informisani o ponudi Zlatiborac pileća posebna kobasica na tržištu Srbije. Vrlo lako nalazite željeni proizvod za kategoriju Kobasica cene, ne morate da lutate od sajta do sajta za Zlatiborac Kobasica, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Zlatiborac pileća posebna kobasica sa PRODAVCEM. EPonuda ne može da garantuje potpunu tačnost specifikacije i slika za Zlatiborac pileća posebna kobasica. Pre kupovine, podatke za Zlatiborac pileća posebna kobasica proverite na sajtu PROIZVOĐAČA.


Ministarka za telekomunikacije i informaciono društvo Jasna Matić i šef delegacije Evropske Unije u Srbiji Vensan Dežer održali su na Avalskom tornju konferenciju za novinare povodom početka izgradnje mreže za digitalno emitovanje televizijskih signala u Republici Srbiji.\nKao potpisnik sporazuma GE06, Republika Srbija se obavezala da najkasnije do 17. juna 2015. godine pređe na digitalno emitovanje televizijskog signala, kao i sve evropske zemlje. U skladu sa usvojenom strategijom prelaska sa analognog na digitalno emitovanje televizijskog programa u našoj zemlji određeno je da 4. april 2012. godine bude datum isključenja analognog signala i prelaska na digitalno emitovanje televizijskog programa u Republici Srbiji.\nMinistarstvo za telekomunikacije i informaciono društvo apliciralo je i dobilo bespovratna sredstva od Evropske unije u iznosu od 10,5 miliona evra za pomoć u procesu digitalizacije televizijskog programa u našoj zemlji. Pored sredstava za nabavku i izgradnju mreže za emitovanje televizijskih programa, Evropska komisija je Srbiji obezbedila i tim stručnjaka iz Britanskog javnog servisa BBC koji treba da pomognu Srbiji da na što efikasniji i lakši način pređe na digitalno emitovanje televizijskog programa.\nTekst Strategije prelaska sa analognog na digitalno emitovanje televizijskog programa možete preuzeti sa sledećeg linka.\nTelekomunikacije, mtid, digitalni tv signal, digitalna televizija, ministarstvo telekomunikacija\nBeotelNetova akcija se bliži kraju - brz internet plus digitalna televizija (IPTV) sa preko 110... Više...\nq: 19 - t: 0.05477 sec


Naši putevi su najsmrtonosniji na Balkanu – mojKontakt portal – Radio Televizija Kontakt\nKotor Varoš: Mještani Kruševa Brda blokirali regionalni put (VIDEO)\nNaši putevi su najsmrtonosniji na Balkanu\nBy Bojan Hrstić / 14. 01. 2015.\nRazloga je mnogo, poput loših puteva, nekulture u saobraćaju, a osnovni je, prema mišljenju analitičara, taj što država ne ulaže u bezbjednost u saobraćaju.\nSaobraćajne nesreće postale su svjetski ubica broj jedan, a BiH prednjači među zemljama Balkana, pa i Evrope po broju poginulih u saobraćajkama.\nGodišnja stopa smrtnosti u BiH je, precizira Svjetska zdravstvena organizacija, 15 osoba na 100.000 stanovnika, u Crnoj Gori stopa smrtnosti je 11, u Hrvatskoj deset osoba…\nLoši putevi u BiH često su razlog zbog kojeg ljudi stradaju u saobraćaju, ni putevi, a ni saobraćajna kultura u zemljama Evropske unije ne mogu se uporediti sa onima u BiH, a tu je i ljudska nepažnja, nepoštovanje saobraćajnih pravila, vožnja u alkoholisanom stanju.\nU udesima sve češće živote gube pješaci, a podaci su alarmantni, upozorava portparol Ministarstva unutrašnjih poslova Kantona Sarajevo Irfan Nefić.\n“To je nešto što treba da zabrine cijelu društvenu zajednicu. Na području Kantona Sarajevo, u prvih devet mjeseci ove godine imali smo 7.953 saobraćajne nezgode.U tim nesrećama poginulo je 15 osoba. Kada posmatramo strukturu poginulih u saobraćaju, pet vozača, dva putnika i osam pješaka, shvatimo da su pješaci najugroženija kategorija u saobraćaju”, navodi Nefić.\nProfesor na Fakultetu za saobraćaj i komunikacije u Sarajevu Osman Lindov objašnjava da nekada za udes nisu odgovorni ni vozači, ni pješaci, često je to neadekvatna saobraćajna signalizacija, ali i niz drugih faktora.\n“Ono što moramo da shvatimo jeste da saobraćaj odnosi živote i ako nemama izgrađenu saobraćajnu kulturu u svakom slučaju ćemo doprinijeti da imamo više mrtvih glava na putevima”, upozorava i Lindov i podsjeća da problem nije “od juče”, jer se u bezbjednost u saobraćaju u BIH ulože veoma malo i država bi trebalo da napravi strategije i planove.\nNajsmrtonosnije puteve na Balkanu ima Bosna i Hercegovina, podaci su Svjetske zadravstvene organizacije prema kojima je godišnja stopa smrtnosti na putevima u BiH skoro četiri puta veća od, recimo, Njemačke.\nBanja Luka: Srpska nova dočekana uz vatromet, tamburice i kuvano vino\nObilježen doček pravoslavne Nove godine širom Srpske


► Tusk u Sofiji: Balkanska priča zanimljivija i uzbudljivija od Igre prestola\nPredsednik Evropskog saveta Donald Tusk izjavio je da je "bakanska priča" zanimljivija od scenarija serije "Igra prestola" iako, kako je rekao, na Balkanu nema zmajeva.\nNa svečanosti povodom početka predsedavanja Bugarske EU u Sofiji, bivši poljski premijer sinoć je govorio o jednom od prioriteta novog predsedavajućeg: evropskoj perspektivi zapadnog Balkana, odnosno zemljama bivše SFRJ i Albanije.\n"Priča na Balkanu je uzbidljivija i zanimljivija od scenarija 'Igre prestola', čak i ako nema zmajeva", rekao je Tusk.\nOn je istakao da je želja EU da "sadašnjost i budućnost Balkana manje liči na dramski film: stabilnost i blagostanje, to je ono što ljudi u ovom regionu zaslužuju".\nTusk je pohvalio "napore, hrabrost i odlučnost" koji su doveli do "evropskih uspeha" Bugarske.\n"Igra prestola", zasnovana na romanima Džordža R. R. Martina iz serijala "Pesma leda i vatre", kritikovana je od početka serijala 2011. zbog ekstremnog nasilja koje prikazuje.\nLavrov zabrinut zbog situacije na Kosovu i Balkanu\nRuski ministar spoljnih poslova Sergej Lavrov ocenio je u danas objavljenom intervjuu da situacija na Balkanu, a posebno na Kosovu, "izaziva zabrinutost", i osudio...\nAmbasador Nemačke Tomas Šib izjavio je danas u Beogradu da Srbija bez većeg usaglašavanja spoljne i bezbednosne politike s EU nema mnogo šanse da otvori pristupno poglavlje 31 o zajedničkoj...


SVETSKO PRVENSTVO 2018 (H grupa): SELEKCIJA POLJSKE! - Sportske novosti\nNaslovna Svetsko prvenstvo 2018 SVETSKO PRVENSTVO 2018 (H grupa): SELEKCIJA POLJSKE!\nSVETSKO PRVENSTVO 2018 (H grupa): SELEKCIJA POLJSKE!\nFIFA RANG LISTA – 10.mesto\nSelekcija Poljske uspela je posle velikog neuspeha u prošlim kvalifikacijama za Svetsko prvenstvo 2014-te da se vrati na veliku scenu i izbori plasman na ovogodišnje Svetsko prvenstvo. Poljska je završila na prvom mestu sa skorom 8 pobeda, 1 remi i 1 poraz (gol razlika 28:14), ispred selekcija Danske, Crne Gore, Rumunije, Jermenije i Kazahstana. Jedini remi odigrali su protiv Kazahstana 2:2, dok su jedni poraz doživeli protiv Danske 0:4.\nISTORIJA NA SVETSKIM PRVENSTVIMA: Selekcija Poljske do sada je učestvovala na 6 planetarnih smotri, a prvenstvo u Rusiji biće im sedmi nastup. Do sada su dva puta uspeli da naprave jako zapažene rezultate i završe kao trećeplasirani, bilo je to 1974-te godine na prvenstvu u Nemačkoj, kao i 1982.godine na prvenstvu u Španiji. Poslednja dva šampionata na kojima su učestvovali (2002. i 2006.godine) završili su posle grupne faze, uz po jednu pobedu i dva poraza na oba šampionata.\nMEČEVI SELEKCIJE (2017-2018): Selekcija Poljske odigrala je samo dva prijateljska susreta krajem 2017-te godine i to protiv selekcije Urugvaja sa kojom su remizirali 0:0, kao i protiv selekcije Meksika od koje su doživeli poraz 0:1. Osim tih mečeva odigrali su još samo kvalifikacione mečeve. U 2018-oj godini, odigrali su u martu dva meča, poraženi su od Nigerije 0:1, da bi potom slavili protiv Južne Koreje 3:2. Do početka šampionat odigraće još dva meča, protiv Čilea (8.juna) i protiv Litvanije (12.juna).\nSELEKTOR: Selekciju Poljske predvodi domaći stručnjak, Adam Navalka, bivši reprezentativac ove zemlje i dugo godina trener u različitim klubovima Poljske. Svoju trenersku karijeru počeo je u klubu Svit, da bi potom preuzeo Vislu iz Krakova čiji je trener bio u periodu 2000-2001, naredne godine predvodio je tim Zaglebije Lubin, od 2003-2004 predvodio je tim Sandecja, pa potom od 2004.do 2006.godine kao trener u Jagieloniji,da bi potom još godinu dana radio kao trener Visle iz Krakova. Od 2007.do 2008.godine bio je asistent u stručnom štabu selekcije Poljske, a potom je godinu dana predvodio ekipu Katovica, da bi od 2010-te do 2013-te godine bio šef stručnog štaba Gornika iz Zabreža. Od 2013-te godine je selektor Poljske, koju je predvodio na 45 mečeva, ostvario je 24 pobeda, 14 remija i samo 7 poraza.\nTAKTIKA: Što se tiče taktike i formacije, selekcija Poljske je tokom kvalifikacija najčešće igrala u formaciji sa četvoricom defanzivaca, iako se često ističe problem klasičnih bočnih defanzivaca. To su bile formacije 4-2-3-1 i 4-4-2, da bi u poslednje vreme selektor Navalka izjavio kako će možda pokušati i formaciju sa trojicom igrača u poslednjoj liniji, što je i radio na treninzima nacionalnog tima, kao i u prijateljskim susretima sa Nigerijom i Južnom Korejom, kada je isprobao formaciju 3-4-2-1. Disicplinovana igra u defanzivi svih igrača uz dosta prodora po bokovima gde je selekcija Poljske izuzetno jaka, kao i puno igre na Levandovskog kao jedinog pravog isturenog napadača, je ono što treba očekivati u igri ovog tima.\nTIM POLJSKE: Ogromna konkurencija vlada za mesto prvog golmana selekcije, tokom kvalifikacija šansu su dobijali Lukas Fabianski na 7 mečeva, dok je Vojtek Ščešnji branio na 3 susreta. Lukas Fabianski brani u engleskom Svonsiju, u kojem je i pored toga što je tim ispao iz elite ove sezone pružao jako zapažene partije, odigrao je svaki minut u ovoj sezoni, a podatak koji pokazuje o kakvom golmanu se radi kaže da je od 192 udarca koliko je upućeno u okvir gola Svonsija, on odbranio 136, tačnije 70,83 procenta. Tu je i sjajni Vojtek Ščešnji, golman koji godinama brani u vrhunskim klubovima, ali koji je ove sezone malo branio zbog legendarnog Bufona, koji je imao predonost, utakmice koje je propustio zbog povrede, Ščešnji je branio jako dobro i pokazao da sa pravom nosi dres slavnog torinskog kluba. Tu je i Lukas Skorupski, golman Rome.\nŠto se tiče odbrane tima, čini se da je lider Kamil Glik, štoper francuskog Monaka, koji je u nacionalnom timu nastupio do sada na 58 mečeva i postigao 4 gola. Velika požrtvovanost, snaga i skočnost njegovi su veliki kvaliteti, kao i udarac glavom, posle kog često ume da zatrese mreže rivala kod prekida svog tima. U kvalifikacijama je odigrao 9 mečeva i postigao 1 gol. Mihal Pazdan, iz domaće Legije, najčešće je igrao u tandemu sa njim, još jedan jako skočan štoper koji se dobro postavlja i jako dobro igra u duelu, za raliku od Glika, nešto slabiji tehnički. Poslednje dve sezone osvajao je titulu prvak Poljske sa svojim klubom i imao velikih zasluga za te uspehe. Naturalizovani Brazilac, Tijago Cionek, fudbaler italijanskog Spala, još jedan je opcija za centralnog defanzivca. Tokom kvalifikacija je igrao na 6 mečeva, ali samo tri puta kao starter. Igrač koji je došavši iz Brazila, 2008.godine pružao jako dobre partije u dresu Jagielonije za koju je nastupao 5 sezona, posle čega se otisnuo u Italiju. Ove sezone odigrao je samo 15 mečeva za Spal, a kao najveći kvalitet u igri ističu se jednostavnost u rešenjima, kao i jako dobra duel igre, iako mu se zamera da često faulira protivničke igrače.\nŠto se tiče bočnih pozicija, na desnoj strani je neprikosnoveni, Lukaš Pišček, iz Borusije Dortmund, igrač koji po potrebi može da odigra i na poziciji desnog štopera u formaciji sa tri defanzivca. Član ,,milionara’’ je od 2010-te godine i do sada je odigrao preko 200 mečeva za ovaj klub. U sezonama 2015/16 i 2016/17 bio je član idealnog tima Bundeslige. Tokom kvalifikacija je odigrao 9 mečeva i postigao 1 gol uz 2 asistencije. Što se tiče pozicije levog bočnog igrača, prednost tokom kvalifikacija je imao igarač Legije iz Varšave, Artur Jedržejčik koji je nastupio na 6 mečeva, nešto ofanzivniju varijantu nudi igrač Lokomotive iz Moske, Maciej Ribus, koji ima i više iskustva u nacionalnom dresu. Po mnogima je ovo mesto najslabije u selekciji Poljske i najveći razlog što selektor Navalka razmišlja o formaciji sa trojicom defanzivaca.\nVezni red selekcije čini sklop iskusnih i ekstra talentovanih igrača, tako da je to deo tima koji bi mogao da povuče selekciju ka uspehu. Igrač Legije, 31-godišnji, Krištof Mačinski, zabeležio je 7 nastupa tokom kvalifikacija, reč je o centralnom defanzivcu koji je često vraća po loptu do svojih defanzivaca, odigrava jednostavne pasove i retko se ubacuje u završnicu napada, u defanzivi služi kao korektor ispred svoje odbrane i iza ofanzivnijih veznih igrača. Tu je i nešto ofanzivniji, ali svakako mnogo poznatiji igrača WBA, Gregorž Krikoviak, inače član PSŽ-a, u kojem nije uspeo da se izbori za značajniju minutažu. Od 2014. do 2016-te pružao je sjajne partije u dresu španske Sevilje, a pored jako dobre kontrole pas igre svog tima, karakteriše ga i sjajan udarac sa distance po kojem je i poznat. Tokom kvalifikacija je odigrao 7 mečeva. U zavisnosti od rivala, na ovom mestu bi mogli da vidimo i 23-godišnjeg igrača Sampdorije, Karela Linetija, jednog od najtalentovanijih igrača Poljske. Ove sezone je u dresu svog kluba odigrao standardno 29 mečeva, postigao 3 gola uz 2 asistencije i privukao pažnju bogatijih klubova. U svom klubu najčešće nastupa na mestu levog veznog igrača, a pored jako velike brzine, poseduje i jako dobar dribling.\nŠto se tiče ofanzivnije orjentisanih veznih igrača, najpre treba spomenuti najvećeg talenta tima, Piotora Zielinskog iz Napolija, igrača koji je klasična desetka i koji se najbolje snalazi na poziciji iza napadača. Njegove glavne karateristike jesu pas igra, dribling i kreativnost, ali mu se zamera na malom doprinosu u odbrani i na nešto slabijoj završnici. Ove sezone odigrao je 20 mečeva kao starter, dok je na 23 ušao sa klupe, uz učinak od 7 golova i 2 asistencije.Nešto što se mnogi ističu u njegovoj igri jeste jako dobro snalaženje na malom prostoru i lako pronalaženje pravih rešenja u igri. Tokom kvalifikacija odigrao je svih 10 mečeva, a sa 4 asistencije, najbolji je dodavač tima.\nŠto se tiče pozicije bočnih napadača, dva jako iskusna i kvalitetna igrača zauzimaju ova mesta. Sa leve strane treba očekivati Kamila Grosickog, igrača Hal Sitija, koji u dresu sa nacionalnim grbom uvek pruža jako dobre partije. Njegova glavna karakteristika je fenomenalna eksplozivnost i brzina, kao i velika agresivnost u igri, koja defanzivce rivala nikada ne drži mirnim. Tokom kvalifikacija je odigrao 9 mečeva i bio jedan od najproduktivnijih igrača sa 3 gola i 3 asistencije. Odlične partije pružao je i u Engleskom Championshipu, gde je odigrao 37 mečeva, postigao 9 golova uz 5 asistencije. Sa suprotne strane terena je igrač koji je sinonim za selekciju Poljske i igrač sa najviše nastupa 97 u ovom timu, uz 19 postignutih golova, Jakub Blažikovski, fudbaler Volfsburga i dugo godina član Borusije iz Dortmunda. Igrač prefinjene tehnike i pregleda igre, kao i jako dobrog driblinga i udarca, trebalo bi da predstavlja veliku ,,napast’’ za bočne defanzivce svojih rivala. Ono što može da predstavlja problem, jeste činjenica da je ove godine odigrao svega 9 mečeva za svoj tim, dok je za Poljsku u kvalifikacijama, nastupio na 10 mečeva, postigao 1 gol i zabeležio 2 asistencije.\nŠto se tiče pozicije klasičnog napadača, tu je prva zvezda nacionalnog tima, Robert Levandovski, fudbaler Bajerna iz Minhena i jedan od najboljih napadača danas. Za nacionalni tim je odigrao 93 meča i postigao 52 gola. Tokom ovih kvalifikacija, na 10 mečeva postigao je čak 16 pogodaka i zabeležio 1 asistenciju. Svakako najvažniji igrač ovog tima i neko ko jednim potezom može da reši utakmicu. Ove sezone je na 49 utakmice za Bajern, postigao 41 gol uz 3 asistencije. Šansu pored njega čeka i igrač koji je ovu sezonu više proveo u medicinskim centrima nego na terenu, napadač Napolija, Arkadijuš Milik, jako kvalitetan napadač koji lako rešava situacije kada se nađe u šansama i pored povrede je uspeo da sakupi 16 nastupa za tim i postigne 6 golova. Tu je i još jedan jako dobar napadač koji za sada nije produktivan u dresu reprezentacije kao što je to u svom timu Anderlehtu, Lukas Teodorčik. Tokom kvalifikacija 5 mečeva, ali samo jednom kao starter. Na 40 mečeva za svoj tim, postigao je 15 golova uz 4 asistencije ove sezone.\nVRLINE TIMA: Uigranost tima, koji je na okupu dugo vremena i petogodišnji rad sa istim selektorom, stovorio je homogenu grupu igrača koji se jako dobro slažu kada nastupaju u dresu sa nacionalnim grbom. Uz to individualni kvalitet Levandovskog, Grosickog, Blažikovskog i Zielinskog predstavljaju pravo ,,blago’’ ovog tima.\nMANE TIMA: Čini se da je kvalitet ovog tima nesrazmerno raspoređen između odbrane i napada tima, što može da predstavlja problem, kada se budu sastali sa timovima Kolumbije i Senegala koji imaju sa čime da zaprate svakom rivalu. Pozicija levog beka čini se kao najveći problem selekcije, kao i činjenica da u slučaju povrede krilnih napadača ili Levandovskog, nema pravih zamena koje bi mogle da zadrže kvalitet igre na istom nivou. Uz sve to forma Milika koji je dugo bio povređen je pod znakom pitanja.\nŠANSE NA SVETSKOM PRVENSTVU: Jako neugodna grupa sa Kolumbijom, Senegalom i Japanom ne daje za pravo Poljskoj da se smatra velikim favortiom u ovoj grupi. Činjenica da i pored laganog plasmana iz teške grupe u kvalifikacijama na Svetsko prvenstvo, ne sem da zavara da će Poljska lagano u drugi krug. Ukoliko uspeju da prikriju svoje nedostatke kojih svakako ima i iskoriste najveće vrline, naročito u ofanzivnom delu, treba očekivati plasman ovog tima u drugu rundu takmičenja.\nNAJVEĆI TALENAT U TIMU: To je svakako igrača Napolija,Piotor Zielnski. Igarač koji je čitavu svoju seniorsku karijeru proveo u italijanskim klubovima, najpre Udinezeu, potom Emopoliju kao pozajmljen igrač Napolija, gde je ove sezone uspeo da uđe u najužu selekciju igrača na koje trener računa. Najbolje se snalazi na poziciji ofanzivnog veznog igrača koji deluje iza napadača, mada sa uspehom može da odigra i na mestu levokrilnog napadača, gde sjajna tehnika, brzina i dribling mogu njegovom timu da donesu dosta kvaliteta u napadu.\nPROGNOZA: Ispadanje u grupnoj fazi ili u 1/8 finala.\nAnaliza tima Poljska\nRusija 2018 Grupa H\nSelekcija Poljske profil tima\nSvetsko prvenstvo 2018 H grupa\nPrethodni tekstŠampion ABA Lige doveo pojačanje\nSledeći tekstU proseku pada više od 4 gola po meču, hoće li i danas biti tako?


Robne kuće u centru Pariza "Galeri Lafajet" i "Prentan" zatvorene su danas zbog nasilja koje se proširilo francuskom prestonicom usled protesta zbog povećanja troškova života, javio je prethodno Rojters pozivajući se na portaprolke ove dve robne kuće.\nAgencija navodi da je na ulicama Pariza na hiljade policajaca.\nFilip je rekao novinarima da na Jelisejskim poljima i oko avenije ima više od 5.000 demonstranata, dodajući da su neki od njih odlučni da isprovociraju sukobe s policijom. Kako se navodi, najmanje 10 policajaca je povređeno.\nPolicija je tada upotrebila vodeni top, a policija za razbijanje demonstracija suzavac.panijama da povećaju zapošljavanje, veće penzije i veću nacionalnu minimalnu platu.


Još pet hiljada radnika bez overenih knjižica - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Još pet hiljada radnika bez overenih knjižica\nJoš pet hiljada radnika bez overenih knjižica\nutorak, 28 februar 2012 08:33\nNema mira u gradu automobila. Samo što su oružari okončali protest, njihove kolege iz drugih fabrika spremaju se da preduzmu iste mere kako bi ostvarili svoja prava. Overene zdravstvene knjižice, kako se ispostavilo, nema još oko pet hiljada kragujevačkih radnika, zaposlenih u preduzećima u restrukturiranju. Na protestima, zakazanim za sutra, njih će predvoditi sindikat „Zastava vozila“. U okviru ove grupacije je nekoliko preduzeća koja nisu ušla u sastav fabrike „Fijat automobili Srbija“, sa ukupno 2.165 radnika.\n– Dara je prevršila meru. Oružarima nisu bili uplaćeni doprinosi, ali preduzeća u grupi „Zastava vozila“ redovno su izmirivala obaveze po osnovu zdravstvenog osiguranja. Zašto u Fondu ne žele da overe knjižice, to je, izgleda, samo njima jasno. Nama nije, pa ćemo sutra, baš kao i oružari, izaći na ulice grada i blokirati neke važne državne ustanove – izjavio je predsednik sindikata „Zastava vozila“ Goran Brdar.\nPrema rečima Gorana Miletića, predsednika sindikata firme „Zastava kamioni“, koja je sa više od 700 radnika najmnogoljudnija u grupaciji „Zastava vozila“, to preduzeće je, na osnovu zaključka Vlade Srbije, uplaćivalo minimalne doprinose na ime zdravstvenog osiguranja.\n– Zaključak Vlade odnosi se na preduzeća u restrukturiranju i na sve one firme koje nisu u stanju da izmire doprinose za zdravstveno osiguranje. Ranije smo plaćali pune, a poslednje dve godine minimalne doprinose. O tome imamo i uverenje Poreske uprave. Ja stvarno ne znam zašto u Fondu odbijaju da nam overe knjižice, a zaposleni ne mogu da se leče još od početka godine. Situacije je jako loša, jer su neki naši radnici teško bolesni, a na njihovo ime su osigurani i članovi porodica koji, takođe, ne mogu da koriste zdravstvene usluge – rekao je Miletić.\nDirektor kragujevačke filijale Fonda za zdravstveno osiguranje Predrag Petaković potvrdio je da radnicima grupe „Zastava vozila“ nisu overene knjižice, ali je dodao da to nije moguće učiniti zbog toga što preduzeća u kojima su zaposleni nisu uplaćivala pune doprinose.\n– Sindikat se poziva na zaključak Vlade, ali za Fond je obavezujući samo zakon, koji je jasan i koji kaže da knjižice mogu biti overene samo ako se plati pun iznos zdravstvenog osiguranja. Osnovica za obračun ne može biti minimalna zarada, već realna plata koju prima svako od zaposlenih ponaosob. Ukoliko bismo pristali na ovakve zahteve sindikata grupe „Zastava vozila“, onda bi svi poslodavci, umesto punog, mogli da traže da uplaćuju samo minimalne doprinose. Tek bi tada nastao haos – tvrdi Petaković.\nPotpredsednik Sindikata metalaca Srbije Zoran Mihajlović upozorio je nadležne da „Kragujevac nije jedini grad sa ovim problemom“. Prema podacima koje nam je predočio, u Srbiji je oko 30.000 radnika bez overenih zdravstvenih knjižica, a to, kako je rekao, znači da „oko 100.000 građana Srbije ne može da koristi zdravstvene usluge“. „U pitanju su i članovi porodica radnika“, objasnio je ovaj sindikalni lider.\n– Ako direktori nisu uplaćivali doprinose, treba da ih smenimo ili da podnesu ostavke. Ukoliko je kriva Vlada Srbije, jer je reč uglavnom o državnim firmama, onda neka se ministarstva između sebe dogovore. Mi smo dogovor o plaćanju minimalnog doprinosa za preduzeća u restrukturiranju postigli sa Ministarstvom za ekonomiju – naveo je Mihajlović i poručio da će, ukoliko do sutra ne bude pronađeno rešenje, radnici napraviti „cirkus u Kragujevcu“.\nRadnici Zastava oružja mogu kod lekara\nRadnicima fabrike „Zastava oružje” iz Kragujevca juče su overene zdravstvene knjižice, nakon uplate dela duga za doprinose, potvrđeno je Beti u toj fabrici.\nKnjižice su overene za oko 2.000 radnika i članova njihovih porodica do 31. marta, a posle toga bi trebalo da overa bude produžena na još tri meseca.


Šćepanović ne vodi Partizan protiv Igokee: Klub se obratio saopštenjem, da li je na pomolu smena? - Telegraf.rs\nTrener košarkaša Partizana Vlado Šćepanović neće voditi ekipu na gostovanju Igokei u 5. kolu ABA lige!\nOvo je odluka kluba koji se u međuvremenu obratio javnosti saopštenjem i najavio ko će menjati Šćepanovića u Laktašima.\n- Nakon serije rezultata koji nisu u skladu sa ambicijama kluba, KK Partizan NIS je doneo odluku da ekipu na utakmici protiv Igokee u Laktašima ne vodi trener Vlado Šćepanović. Usled situacije da su asistenti Aleksandar Matović i Dejan Mijatović pozitivni na virus Kovid 19, ekipu će predvoditi trener juniorskog tima, Milivoje Lazić - poručili su crno-beli i tako verovatno najavili odlazak Šćepanovića sa klupe.\nPominje se da će na njegovo mesto doći Slovenac Sašo Filipovski, a zanimljivo je da je crnogorski stručnjak nešto ranije preko zvaničnog sajta najavio meč u Laktašima.\n- Čeka nas Igokea, koja je nakon startnog poraza vezala tri pobede i na taj način podigla samopouzdanje. Sa druge strane, siguran sam da smo u stanju da dođemo do pobede. Ali, da bismo do nje došli, potrebno je da pokažemo pre svega poštovanje prema sebi i dresu koji nosimo.\n- Potrebno je da glavom i energijom budemo 100 posto u utakmici, jedino tako možemo do trijumfa. Svesni smo da nosimo grb koji mnogo vredi i još više obavezuje. Poštovanje prema grbu ili klubu se pokazuje zalaganjem na svakoj utakmici - istakao je Šćepanović za klupski sajt.\nKapiten crno-belih Novica Veličkovic pred put u Laktaše rekao je da je jedini recept za pobedu da ekipa bude na maksimumu.\n- Ako nismo na maksimumu, onda smo itekako ranjivi. Igokea ima solidan tim, lepo su ukomponovani i sigurno nam nece biti lako, ali verujem da smo u stanju da se dignemo posle poraza u Evrokupu i da odigramo dobru utakmicu - naglasio je Veličković.


5 Lanč paket sa komadima svinjske šunke jedan je od eksponata koji čine kolekciju od 2.000 prikupljenih primjeraka ambalaže humanitarne pomoći i predmeta koje je tokom rata u opkoljenom Sarajevu prikupljao Filip Andronik. Njegova porodica je bila jedina katolička porodica u ulazu zgrade u sarajevskom naselju Dobrinja i redovno je dobijala lanč pakete svinjetine. Andronik kaže kako je najveći izazov bio prikupiti svih 12 vrsta lanč paketa dijeljenih u humanitarnoj pomoći i morao je organizovati razmjenu sa vršnjacima.\n6 Lanč paketi broj 5 špageti s mesom i broj 7 goveđi gulaš dio su kolekcije od 2.000 prikupljenih primjeraka ambalaže humanitarne pomoći i predmeta koje je tokom rata u opkoljenom Sarajevu prikupljao Filip Andronik. Sa kolekcijom, koju je počeo stvarati kao jedanaestogodišnji dječak, Andronik je ušao u Guinessovu knjigu rekorda i darovao je Muzeju ratnog djetinjstva u Sarajevu.\n7 Konzerva govedine Icar jedan je od eksponata iz kolekcije koju čine 2.000 prikupljenih primjeraka ambalaže humanitarne pomoći i nešto manje drugih predmeta poput hugijenskih potrepština ili kutije cigareda koja je došla do porodice Filipa Andronika u paketu od rodbine.\n8 Konzerva skuše u salamuri jedan je od eksponata koji čine kolekciju od 2.000 prikupljenih primjeraka ambalaže humanitarne pomoći i predmeta koje je tokom rata u opkoljenom Sarajevu prikupljao Filip Andronik.


Ministar odbrane Srbije najavio odgovor na inicijativu SDA – Fokus.ba\nPrema njegovim rečima, inicijativa SDA će blokirati politički život u BiH, a produbiće i podjele\nVulin je naglasio da je bilo kakava promjena Dejtonskog sporazuma apsolutno neprihvatljiva za državu Srbiju koja je njegov garant, te da samo dva entiteta i tri naroda u BiH mogu da se dogovore ako nešto hoće da promijene”.\n“Ne možete odlukom Ustavnog suda menjati sam Ustav i naravno da je to nemoguće, ali veoma sam zabrinut zbog ove inicijative – ne zato što može da ukine Republike Srpsku, to ne može, već što govori o veoma lošim namjerama prema Republici Srpskoj i Srbima koji žive u BiH”, rekao je Vulin.\nPrema njegovim rečima, inicijativa SDA će blokirati politički život u BiH, a produbiće i podjele.\nOn je ponovio da samo dva entiteta i tri konstitutivna naroda u BiH mogu da se dogovore o eventualnim promjenama Dejtonskog sporazuma, te da to ne mogu da urade “nikakvi sudovi”, a posebno ne sila.\n“Veoma sam zabrinut za razvoj političke situacije u BiH, znam da će Republika Srpska opstati i samo molim Srbe da budu mirni i jedinstveni”, poručio je Vulin.\nKoronavirus “poharao” vlast u Srbiji: Zaraženi Vulin, Gojković, Đurić…


Peto izdanje art + science programa | Edukacija\nOtvoren Festival nauke! 14/12\nAustralija nudi 1,6 milion dolara za najbolju ideju spašavanja Koralnog grebena! 22/01\nJavni poziv za učešće u javnoj raspravi o Nacrtu zakona o izmenama i dopunama Zakona o osnovama sistema obrazovanja i vaspitanja 15/10\nPeto po redu izdanje art+science programa Centra za promociju nauke održaće se od 1. do 14. septembra 2020. godine na više lokacija u Beogradu.\nCentar za promociju nauke, petu godinu za redom, predstavlja aktivnosti na spoju nauke i umetnosti kroz art+science lab. Ovogodišnji programa predstaviće publici radove domaćih umetnika i transdisciplinarnih projektnih timova koji se bave širokom oblašću veštačke inteligencije. Pored izložbe, program će ponuditi i jedinstvene edukativne sadržaje i bogat prateći program. Međunarodni karakter se ovaj put ostvaruje kroz zajedničke programe sa dve relevatne, partnerske manifestacije. U pitanju su konferencija ESOF (Euro Science Open Forum) u Trstu i Festival Ars elektronika u Lincu. Beogradski deo manifestacije će se od 1. do 14. septembra održati u Kulturnom centru Magacin, Francuskom institutu i Naučnom klubu Centra za promociju nauke.\nKao i svake godine centralno mesto na izložbi pripada pobedničkom radu nacionalne Al Lab selekcije. Kroz projekat Digital Prayer, koristeći tehnike mašinskog učenja, mlada umetnica Kristina Tica uspostavlja vezu između kanonske strukture pravoslavne ikone i slike koja je veštački generisana računarskim programom. Na osnovu baze podataka sa više hiljada digitalnih reprodukcija pravoslavnih ikona, program uči da stvara potpuno novu sliku, sa konačnim vizuelnim izrazom koji stvara Al ikonu 21. veka. Naučni mentor projekta je dr Miloš Milanović, sa Matematičkog instituta Srpske akademije nauka i umetnosti.\nPored produkcije pobedničkog rada nacionalne Al lab selekcije, posebna vrednost ovogodišnjeg programa su radovi nastali nakon niza susreta, radionica i zajedničkih istraživanja naučnika i umetnika , na osnovu kojih su mapirane ključne teme i koncepti mogućeg doživljaja i predstavljanja veštačke inteligencije. Ovakav kontekst je omogučio formiranje dva transdisciplinarna tima čiji će umetnički rezultati biti premijerno prikazani na ovogodišnjoj izložbi. Pored njih, biće izložena i dla etabliranih domaćih umetnika, aktivnih i na međunarodnoj sceni.\nManifestacija art+science lab je deo programskih aktivnosti Centra u okviru projekta Evropska laboratorija veštačke inteligencije ( European ARTificial Intelligence Lab- Al Lab), finansiranog kroz EU program Kreativna Evropa. Al lab okuplja 13 raznovrsnih institucija koje se bave vezama između umetnosti, tehnologije i društva.\nViše informacija o projektu možete dobiti na:\nPodrška udruženjima koja se bave zaštitom životne sredine\nZeleni vodonik trenutno jeftiniji od sivog i plavog u Evropi\nZrenjanin: Izložba u okviru manifestacije "Muzeji Srbije, 10 dana od 10 do 10"


Sukob Bele kuće i Trampa: Šta zna predsednik koliko košta predsednički avion - 06.12.2016, Sputnik Srbija\nSukob Bele kuće i Trampa: Šta zna predsednik koliko košta predsednički avion\nBela kuća saopštila je danas da ne zna odakle novoizabranom predsedniku SAD Donaldu Trampu podatak da novi predsednički avion košta više od četiri milijarde... 06.12.2016, Sputnik Srbija\nvesti, svet, donald tramp, bela kuća, boing\n21:11 06.12.2016 (Osveženo: 22:52 06.12.2016)\nBela kuća saopštila je danas da ne zna odakle novoizabranom predsedniku SAD Donaldu Trampu podatak da novi predsednički avion košta više od četiri milijarde dolara, izjavio je danas portparol Bele kuće Džoš Ernest.\n„Neki od statističkih podataka koji su navedeni izgleda da ne odražavaju prirodu finansijskog aranžmana između ’Boinga‘ i Ministarstva odbrane“, rekao je Ernest novinarima, prenosi Rojters.\nTramp je ranije danas pozvao Vladu da otkaže kupovinu novog predsedničkog aviona koji proizvodi „Boing“ zbog toga što je, kako je rekao, previše skup.\n„’Boing‘ proizvodi novi 747 ’Er fors 1‘ za buduće predsednike, ali mu je cena van svake kontrole — više od četiri milijarde dolara. Otkažite porudžbinu!“, napisao je Tramp na Tviteru, prenela je britanska agencija.\nNešto kasnije, Tramp je novinarima u Njujorku rekao da je smešno kako „Boing“ određuje cene.\n„Želimo da ’Boing‘ zaradi mnogo novca, ali ne toliko“, kazao je Tramp, koji će zvanično stupiti na dužnost predsednika SAD 20. januara 2017.\nIz „Boinga“ za sada nisu komentarisali Trampovu izjavu.\n„Er fors 1“ je jedan od najvidljivijih simbola SAD, primećuje britanska agencija, dok je na ve-bsajtu kompanije „Boing“ navedeno da američki predsednici koriste njene avione od 1943. godine.\nDetalji o ukupnoj vrednosti novog ugovora nisu objavljeni, ali je američka avijacija u januaru 2015. saopštila da će „Boingov“ 747-8 zameniti dva aviona „Er fors“ koja se trenutno koriste za prevoz američkog predsednika.\nAmerička avijacija je ranije navela i da je za dva nova aviona izdvojila 1,65 milijardi dolara, a sa „Boingom“ je u januaru ove godine potpisala prvi ugovor vredan 25,8 miliona dolara.\nAvioni 747-8, dugi 73 metara i raspona krila 68 metara, mogu da lete direktno od Vašingtona do Hongkonga, 1.600 kilometara dalje nego sadašnja verzija aviona „Er fors 1“.


Otvoren 10. GoetheFEST u Kulturnom centru Beograda - MediaSfera\nOtvoren 10. GoetheFEST u Kulturnom centru Beograda\nProjekcijom filma „Curveball“, večeras, 7. oktobra u dvorani Kulturnog centra Beograda, otvoreno je deseto izdanje filmskog festivala GoetheFEST u organizaciji Goethe instituta u Srbiji. Na festivalu koji se ove godine održava od 7. do 11. oktobra pod sloganom „Morati ili hteti“, u Kulturnom centru Beograda biće prikazano osam nemačkih savremenih filmskih ostvarenja.\nMaja Uzelac, urednica filmskog programa Kulturnog centra Beograda, poželela je dobrodošlicu prisutnima u ime ove institucije, i dodala: „Živimo u nekim novim, čudnim vremenima, ali još uvek imamo Gete fest da nas pita da li baš…sve to, tačno tako: Moramo ili Hoćemo? I to je velika stvar“.\nNa otvaranju festivala, prisutnima se obratila i Sunčica Šido, selektorka festivalskog programa i koordinatorka kulturnog programa Goethe instituta: „Ogromno nam je zadovoljstvo što ste se okupili u ovom broju i što možemo da proslavimo zajedno sa Vama, u najudobnijoj dvorani Kulturnog centra Beograd, gde smo se potpuno odomaćili, naš deseti jubilej. Pre tačno sedam dana objavljene su Lole. Prethodnih godina smo imali objave o dobitnicima Nemačke filmske nagrade mnogo ranije, i to nam je bilo značajno prilikom selekcije filmova. Ove godine se ispostavilo da smo najvažnije dobitnike ove najznačajnije filmske nagrade u Nemačkoj u velikoj meri zastupili u programu“.\nSunčica Šido je navela i koji su su filmovi, dobitnici Nemačke filmske nagrade, zastupljeni u ovogodišnjem programu GoetheFEST-a: „Zlato u čak četiri kategorije: najbolji igrani film Tvoj sam čovek, režija Marija Šrader, scenario Marija Šrader i Jan Šomburg i glavna ženska uloga Maren Egert, na programu u subotu u 21h. Ovaj film postavlja pitanje šta je to što nas čini ljudima. Srebrna Lola otišla je velikom Dominiku Grafu za film Fabian ili put u propast, omaž filmskom stvaralaštvu koji osvaja i nagradu za najbolju kameru Hano Lenc i najbolju montažu Klaudija Volšt, a kojim u ponedeljak zatvaramo ovogodišnje izdanje festivala. Nosilac Bronzane Lole za najbolji film je Curveball, a nosilac zlatne Lole za najbolju mušku sporednu ulogu u ovom filmu je Torsten Merten“.\nNa otvaranju festivala prikazan je film Johanesa Nabera „Curveball“, komedija između groteske i političke satire, koja istražuje nemačku perspektivu rata u Iraku.\nU petak, 8. oktobra, publika moći da pogleda i filmove „U komšiluku“ Danijela Brila (19h), tragikomediju o lažima puna crnog humora, a ujedno i rediteljski debi popularnog nemačkog glumca Danijela Brila. „Krvopije“ Julijana Radlmajera, metahoror komediju baziranu na datostima iz istorije kinematografije, na programu je istog dana u 21 čas.\nU subotu, 9. oktobra, u 19h će biti prikazano ostvarenje „Svet će biti drugačiji“ Ane Core Berahed, koje se bavi 11. septembrom 2021. iz perspektive partnerke počinioca. Publika će od 21h moći da pogleda nemačkog kandidata za Oskara „Tvoj sam čovek“ Marije Šrader, naučno-fantastičnu dramu sa komičnim elementima.\nU nedelju, 10. oktobra, program će u 19 časova otvoriti film „Princ“, debitantsko ostvarenje rediteljke Lize Birvirt o visokobrazovanoj frankfurtskoj eliti punoj predrasuda. „Ljudski faktor“ Ronija Trokera, koji predstavlja psihogram jedne porodice ispričan iz više perspektiva, na programu je u 21 čas.\nFestival će u ponedeljak, 11. oktobra, u 20 časova zatvoriti novi film Dominika Grafa „Fabian“, ostvarenje koje prati troje glavnih protagonista u Berlinu kasne, politički turbulentne Vajmarske republike.\nTagovibeograd Goethe institut GoetheFEST Kulturni centar Beograda\nBeograd za početnike: Beogradski ginekolog – pionir ideje o vantelesnoj oplodnji


Обиљежено 26 година од формирања Зворничке бригаде (ФОТО) | Јадовно 1941. – КУЛТУРА СЈЕЋАЊА\nObilježeno 26 godina od formiranja Zvorničke brigade (FOTO)\nU Zvorniku je danas obilježeno 26 godina od formiranja Zvorničke brigade i Jedinice “Vukovi sa Drine”, koje su bile u sastavu Vojske Republike Srpske, učestvujući časno i herojski u odbrani srpskog naroda na prostoru Zvornika i Republike Srpske.\nObilježavanje godišnjice formiranja Zvorničke brigade Foto: RTRS\nKomandant Zvorničke brigade general Vinko Pandurević rekao je da je veoma važno da se ne zaboravi šta su sve u odbrani Srpske i srpskog naroda uradile i Zvornička brigada i Jedinica “Vukovi sa Drine”.\n“Našli smo se u situaciji da se neke stvari, koje su bile sudbonosne za srpski narod, zaboravljaju”, ukazao je Pandurević.\n“Tadašnje naše državno rukovodstvo bilo je prinuđeno da stvori svoju vojsku, a naš narod se organizovao spontano, što je na kraju izraslo u instituciju Vojske”, rekao je Pandurević.\n“Obilježavajući godišnjicu formiranja zvorničkih odbrambenih jedinica želimo da pokažemo da nemamo nikakvih partijskih ili političkih obilježja, nego samo jedinstveno obilježje pripadnika Vojske Republike Srpske”, rekao je Pandurević.\nObilježavanje godišnjice formiranja Zvorničke brigade (Foto: RTRS)\nKomandant Jedinice “Vukovi sa Drine” pukovnik Milan Jolović Legenda naglasio je da su Zvornička brigada i Jedinica “Vukovi sa Drine”, koja je bila u sastavu Zvorničke brigade, bile jedne od najelitnijih formacija Vojske Republike Srpske.\n“Obilježavanjem datuma formiranja jedinica, brigada, korpusa, želimo da spriječimo sve one nedobronamjerne koji negiraju tekovine naše slavne borbe i koji pokušavaju da izvrše reviziju naše istorije pema njihovim mjerilima”, rekao je Jolović.\nJolović je podsjetio da je Jedinica “Vukovi sa Drine” ratovala u zoni cijele teritorije Republike Srpske, učestvujući u svim operacijama koje je organizovao Glavni štab Vojske Republike Srpske.\n26 godina od formiranja Zvorničke brigade (Foto: RTRS)


Hesus Hil Mansano poništio gol Ircima protiv Portugalije i naneo štetu Srbiji\nŠokirao je Zvezdu, a sada je razbesneo Irce i naneo štetu Srbiji: „Poništen nam je regularan gol“\nŠpanski arbitar Hesus Hil Mansano kojeg su upamtili fudbaleri i navijači Crvene zvezde na meču sa Milanom, ponovo se našao u centru pažnje i ponovo je na sebe navukao gnev navijača iz Srbije. Naime, on je prema rečima selektora Irske poništio čist gol protiv Portugalije, koji bi najviše odgovarao Orlovima na putu ka direktnom plasmanu na Mundijal.\nIgrao se kasni 94. minut kada je Španac Hil Mansano prekinuo akciju domaćih fudbalera zbogsumnjivog faula nad golmanom Portugalije Ruijem Patrisijom. Kontakt je bio krajnje blag i prosto je neshvatljivo zbog čega je Mansano, koji je inače u Španiji poznat kao arbitar koji favorizuje jače timove i selekcije, tako olako prekinuo igru i sačuvao Portugalce.Da je priznat gol Ircima, najviše bi profitirala Srbija, s obzirom na to da bi Orlovi ostali lideri Grupe A sa 17 bodova, dok bi Ronaldo i drugovi ostali na 16, te bi u meču istine i odluke 14. novembra u Lisabonu morali da jurišaju na trijumf. Ovako im je dovoljan i nerešen ishod, dok Srbija mora da slavi ukoliko želi direktan plasman na Mundijal u Kataru naredne godine.Na društvenim mrežama momentalno je krenula lavina komentara da Evropska kuća fudbala UEFA protežira Portugaliju, kojoj je poslat arbitar iz komšiluka da deli pravdu na Ostrvu.Oglasio se i selektor Irske Stiven Keni koji je posle meča jasno i glasno poručio da je njegova selekcija oštećena i da je gol bio regularan, čime je još jednom osporio kvalitet Hesusa Hila Mansana.„Ušli smo u utakmicu nervozno i dopustili Portugaliji da cirkuliše sa loptom. Od sredine prvog dela počeli smo da unapređujemo igru. U drugom poluvremenu bili smo bolji rival, igrali smo kvalitetniji fudbal. Igrali smo protiv ekipe koja je konstantno opasna sa vrhunskim igračima, a nismo im dozvolili da stvore previše prilika. Pri tome, poništen nam je savršeno regularan gol“, besan je bio posle meča Keni.Podsetimo, Španac je u revanš meču Zvezde i Milana u šesnaestini finala Lige Evrope zaustavio napad crveno-belih tačno po isteku 95. minuta, ne dozvolivši srpskom šampionu da pokuša da dođe do gola, samim tim i plasmana u narednu fazu.Nedugo zatim je u meču Primere na susretu Atletik Bilbaa i Atletiko Madrida promenio kriterijum, te je dozvolio da po isteku produženog vremena Baskijci pokušaju da dođu do izjednačenja.Takođe, u sudaru pomenutih timova je zbog isključenja Žoaa Feliksa dobio pretnje smrću od pristalica madridskog kluba.\nsport, fudbalska reprezentacija srbije, fudbal\n© Foto : Jutjub/SkrinšotHesus Hil Mansano\nŠpanski arbitar Hesus Hil Mansano kojeg su upamtili fudbaleri i navijači Crvene zvezde na meču sa Milanom, ponovo se našao u centru pažnje i ponovo je na sebe navukao gnev navijača iz Srbije. Prema rečima selektora Irske poništio im je čist gol protiv Portugalije, koji bi najviše odgovarao Orlovima na putu ka direktnom plasmanu na Mundijal.\nIgrao se kasni 94. minut kada je Španac Hil Mansano prekinuo akciju domaćih fudbalera zbogsumnjivog faula nad golmanom Portugalije Ruijem Patrisijom.\nKontakt je bio krajnje blag i prosto je neshvatljivo zbog čega je Mansano, koji je inače u Španiji poznat kao arbitar koji favorizuje jače timove i selekcije, tako olako prekinuo igru i sačuvao Portugalce.\nDa je priznat gol Ircima, najviše bi profitirala Srbija, s obzirom na to da bi Orlovi ostali lideri Grupe A sa 17 bodova, dok bi Ronaldo i drugovi ostali na 16, te bi u meču istine i odluke 14. novembra u Lisabonu morali da jurišaju na trijumf.\nOvako im je dovoljan i nerešen ishod, dok Srbija mora da slavi ukoliko želi direktan plasman na Mundijal u Kataru naredne godine.\nNa društvenim mrežama momentalno je krenula lavina komentara da Evropska kuća fudbala UEFA protežira Portugaliju, kojoj je poslat arbitar iz komšiluka da deli pravdu na Ostrvu.\nOglasio se i selektor Irske Stiven Keni koji je posle meča jasno i glasno poručio da je njegova selekcija oštećena i da je gol bio regularan, čime je još jednom osporio kvalitet Hesusa Hila Mansana.\nRepublic of Ireland boss Stephen Kenny insisted his side were denied a legitimate late goal in their World Cup qualifier draw with Portugal.\n— BBC SPORT NI (@BBCSPORTNI) November 11, 2021\n„Ušli smo u utakmicu nervozno i dopustili Portugaliji da cirkuliše sa loptom. Od sredine prvog dela počeli smo da unapređujemo igru. U drugom poluvremenu bili smo bolji rival, igrali smo kvalitetniji fudbal. Igrali smo protiv ekipe koja je konstantno opasna sa vrhunskim igračima, a nismo im dozvolili da stvore previše prilika. Pri tome, poništen nam je savršeno regularan gol“, besan je bio posle meča Keni.\nPodsetimo, Španac je u revanš meču Zvezde i Milana u šesnaestini finala Lige Evrope zaustavio napad crveno-belih tačno po isteku 95. minuta, ne dozvolivši srpskom šampionu da pokuša da dođe do gola, samim tim i plasmana u narednu fazu.\nNedugo zatim je u meču Primere na susretu Atletik Bilbaa i Atletiko Madrida promenio kriterijum, te je dozvolio da po isteku produženog vremena Baskijci pokušaju da dođu do izjednačenja.\nTakođe, u sudaru pomenutih timova je zbog isključenja Žoaa Feliksa dobio pretnje smrću od pristalica madridskog kluba.\nDva poklona za Srbiju pred „lisabonsko finale“\n12 Novembar, 11:51\nBraća su pokorila svet i sada su ponovo zajedno /foto/\n12 Novembar, 10:25\nRonaldo se u Dablinu nije video, ali je imao poruku za Srbiju: „Zapečatićemo naš put“\n12 Novembar, 08:44


Analitičari različito ocenjuju šta je motivacija predsednika da najavljuje povlačenje - Politika - Dnevni list Danas\nPočetna » Politika » Analitičari različito ocenjuju šta je motivacija predsednika da najavljuje povlačenje\n1Piše: Beta 08. jula 2019. 12.26\n„Ovo je samo jedan od elemenata njegovog nepoštovanja pozitivnog zakonodavstava ove zemlje, to da je postao predsednik države a istovremo ostao predsednik stranke“, rekao je Milivojević za agenciju Beta.\nOn je naveo da pozitivno zakonodavstvo Srbije ne preporučuje da predsednik države istovremeno bude i predsednik stranke, ali je dodao da je „još drug Tito govorio da se ne treba držati zakona kao pijan plota ako zakon, kao u ovom slučaju, Vučiću ne ide u prilog“.\nMedutim, kako je Milivojević podsetio, kod Vučića postoji breme primera Tomislava Nikolića, njegovog prethodnika na čelu stranke, kojeg je upravo Vučić „naterao“ da podnese ostavku na to mesto i postane predsednik svih građana.\n„U najmanju ruku od Vučića, čak i da ne pominjemo zakon, već zbog normalne etike, očekujem da on svojim primerom pokaže da to što je on predlagao Nikoliću neće boleti ni njega da isto uradi, pogotovo ako želi da ostane predsednik države“, rekao je politički analitičar.\nMilivojević je ocenio da bi Vučić, ako ode sa čela stranke, došao u opasnost da izgubi sadašnji uticaj u njoj, ali „on za sebe kaže da je najhrabriji na svetu“.\nPrema rečima Milivojevića, postoji čitav „mozaik“ Vučićevog nepoštovanja Ustava, jer je i „premijer, ministar spoljnih poslova, finansija, guverner Narodne banke“, dok je još važnije za državu i narod njegovo postupanje u kosovskom pitanju.\n„On je sve, osim onog što nije predsednik države kako Ustav nalaže“, rekao je Milvojević.\nPolitički analitičar Dragomir Anđelković je ocenio da je ukoliko Vučić namerava da se u dogledno vreme povuče sa čela SNS to može da bude samo u funkciji stvaranja novih kadrova koji će u narednoj fazi preuzeti i državno kormilo.\n„Namera je Vučića, verovatno, da dugoročno stvara novu generaciju lidera koji će moći u nekom narednom periodu, kada ne bude predsednik države, da preuzmu državno kormilo, odnosno da budu kandidati stranke za to“, rekao je Anđelković, podsetivši da Vučić ima mogućnost za dva predsednička mandata.\nPrema rečima Anđelkovića, time što bi nekog podržao za mesto predsednika stranke, Vučić bi mu dao veliki kredibiltet i autoritet u stranci i na neki način ona bi se navikla da će ta ličnost jednom biti lider.\nNa pitanje da li bi odlaskom sa mesta predsednika stranke Vučić izgubio uticaj u njoj, Anđelković kaže da je „rejting taj koji vuče stranku, u politici je ključ rejting“.\nPrema njegovim rečima, nekada su partiju nosili Nikolić, dok je bio njen šef, i Vučić, koji je danas „potpuno dominantan“.\n„Trebaće vreme da se neka nova ličnost toliko iskristališe kao lider da njegov rejting bude relevantan. Na osnovu rejtinga, popularnosti, Vučić će, čak i kad ne bude predsednik stranke, svakako imati uticaj“, ocenio je Anđelković.\nAleksandar Vučić, analiticari, Cvijetin Milivojević, predsednik\n08. jula 2019. u 13.50\nMa, samo opušteno. To što je Vučić najavio povlačenje, ne znači ama baš ništa jer on je u proteklih 7 godina baš mnogo toga najaviljivao, po od toga nije bilo ništa. Na primer, od toga da neće dirati penzije i da će plate premašiti 500 evra, pa do rešavanja 24 sporne privatizacije i zakona o poreklu imovine, kao i do toga da mu ne pada na pamet da se kandiduje za predsednika.\nTako da kad Vučić nešto najavi, ja se uopšte ne uzbuđujem jer kod njega je najava tačno to – samo najava i ništa više.\nU stvari, ne mogu da se setim baš ničega što je Vučić najavio, a da je od toga stvarno nešto i bilo!


Priznanje Kosova će biti uslov Brisela\nBivši američki diplomata Richard Holbrooke pre par dana je u Prištini rekao da EU treba da uslovi prijem Srbije time da Beograd prizna nezavisnost Kosova. Daniel Serwer, direktor Balkanske inicijative u američkom Institutu za mir, kaže za RSE da je velika verovatnoća da će Brisel istaći takav uslov, iako evropski zvaničnici to trenutno neće otvoreno da kažu.\nServer: Delim mišljenje gospodina Holbrookea, iako nisam za tako tvrda uslovljavanja. Pre bih izabrao formulaciju da je kosovska nezavisnost de facto stvarnost i da se pre ili kasnije mora prihvatiti. Evropska unija neće primiti Srbiju u svoje redove dok se ne reši problem priznanja kosovske nezavisnosti. Ona je to jednom učinila sa Kiprom, što je bila strašna greška i svi u Briselu su svesni te greške. Činjenica što Evropska unija u ovom trenutku ne kaže Srbiji jasno i glasno da će priznanje Kosova biti uslov za članstvo u EU ne znači da to nije tačno.\nRSE: Nekoliko visokih zvaničnika EU je poslednjih dana, zapravo, tvrdilo da to neće biti uslov uslov Srbiji za članstvo.\nServer: Da, oni to već duže vreme ponavljaju. Ali, zapitajte se, pre svega, zašto to ponavljaju. Svaki iole objektivni analitičar shvata da će od 27 EU članica, bar jedna reći "NE" članstvu Srbije u Evropsku uniju dok ne normalizuje svoje odnose sa Kosovom. Ja razumem, zapravo, šta Evropljani pokušavaju da postignu time što to sada ne žele otvoreno da kažu. Oni žele da učine sve da se u Srbiji učvrsti proevropsko opredeljenje i da stvore utisak da put u Evropu neće biti tako težak. Mislim, međutim, da ta skrivalica Srbiji nije od pomoći, s obzirom da je jasno kao dan da Beograd mora da reši pitanje Kosova pre učlanjenja u Evropsku uniju. Nije, naime, uopšte zamislivo da bi Evropska unija pristala da taj nerešeni problem nasledi. Pored ostalog i zato što će Srbija, kad jednom postane članica Unije, steći pravo veta na prijem Kosova u članstvo EU. Ako prethodno odbije da prizna Kosovo, kako će kasnije, kao članica EU, pristati da se Kosovo primi u redove Unije? A cilj Evropske unije je da i Kosovo postane njena država-članica. Ja bih bio mekši u definisanju zahteva Beogradu: mislim da bi umesto insistiranja na direktnom, bilateralnom priznanju bilo racionalno i dovoljno da Srbija prihvatanje kosovske nezavisnosti pokaže neprotivljenjem članstvu Kosova u Ujedinjenim nacijama. Mišljenja sam da bi to bio razuman zahtev. Vlast u Beogradu zna da Srbija nije u stanju da povrati suverenitet nad Kosovom i vreme je da se stavi tačka na tu igru privida. Umesto toga treba sesti za pregovarački sto sa Prištinom i početi rešavanje praktičnih problema, a kasnije tokom tog procesa otvoriti i krupnija politička pitanja. Vreme za to je sazrelo, a mislim da će narednih pet-šest godina biti dovoljno da se pronađe formula koja ne bi nanela previše štete ni Beogradu ni Prištini.\nRSE: Da li će buduća američka administracija, ko god je bude predvodio -Obama ili McCain - imati takvu politiku prema Kosovu, odnosno, Srbiji kakvu Vi sugerišete?\nServer: Da, siguran sam da hoće, bilo da za predsednika bude izabran McCain ili Obama. McCain već ima iza sebe istoriju u smislu podrške kosovske nezavisnosti i vojne intervencije na Kosovu, a Obama je jasno rekao da će Holbrooke biti jedan od njegovoh ključnih savetnika. Možete, dakle, očekivati da će budući američki predsednik podržavati nezavisnost Kosova i članstvo Srbije u Evropskoj uniji, pod uslovom da Beograd prihvati realnosti i prizna nezavisnost Kosova.


Ponekad prostorna ograničenja vode neverovatnim dizajnima enterijera. Ovo važi za Ruiz-Maasburg Penthaus u Madridu koji je dizajnirao Héctor Ruiz-Velázquez.\nPrinuđeni da tavan površine svega 60m2 i terasu od 50m2 pretvore u stilizovanu, praktičnu i modernu zonu za stanovanje, arhitekte su iskoristile prednost svakog kvadratnog centimetra prostora. Prinudnim perspektivama, dobrim sistemom osvetljenja i belom bojom, stan je pretvoren u dinamičku kućicu sa neobičnim uglovima.\nSam dizajner označava da dinamička osa koja kreće od ulaza ostavlja statički prostor na obe strane trodimenzionalne sinusne dijagonale. Na taj nacin ulaz ili hodnik deluju kao da prkose gravitaciji i logici, a samim tim se menja percepcija prostora od strane korisnika i njegovog kretanja i tako se stvara potpuno tečan i dinamički prostor u statičkom okruženju.


Foto: Ilustracija | Od groznice zapadnog Nila jedna osoba preminula u Srbiji\nSrna 18.07.2018 15:26\n"Registrovan je jedan slučaj sa smrtnim ishodom u Novom Sadu, kod osobe muškog pola, starosti 84 godine (sa pridruženim hroničnim oboljenjem) koji se može dovesti u vezu sa obolevanjem od groznice zapadnog Nila", navodi se u saopštenju.\nOboljelo je 19 muškaraca i 10 žena, starosti od 31 do 84 godine, a 24 njih je sa hroničnim oboljenjima.\nNajveći broj oboljelih je sa prostora Južnobanatskog okruga i Beograda, po deset osoba, a iz Južnobačkog okruga je oboljelo šest osoba, navedeno je na sajtu "Batuta".\nNa području Sremskog okruga registrovane su dvije osobe oboljele od groznice zapadnog Nila, a na području Podunavskog okruga jedna.\nInfekcija virusom zapadnog Nila, sezonskog oboljenja koja se prenosi ubodom zaraženog komarca, u Srbiji je prvi put registrovana krajem jula 2012. godine.\nDosadašnja iskustva pokazuju da prvi oboljeli bude registrovan uglavnom u drugoj polovini jula, a najveći broj oboljelih se prijavljuje tokom avgusta.\nKod većine zaraženih, u 80 odsto slučajeva, ne javljaju se nikakvi znaci bolesti, dok kod 20 odsto inficiranih simptomi podsjećaju na oboljenje slično gripu, sa naglom pojavom temperature, glavoboljom, bolom u grlu, leđima, mišićima, zglobovima i umorom.


Fiskalni savet sastavio poduži spisak mana budžeta za 2018.\nFiskalni savet Srbije danas je ocenio da je najveća mana predloženog državnog budžeta za 2018. godinu što su zadržane privremene mere fiskalne konsolidacije – umanjenje najvećih penzija i zabrana zapošljavanja.\n“Najopasnija mana predloženog budžeta za sledeću godinu jeste to što ne predviđa ukidanje Zakona o privremenom uređenju isplate penzija kojim su značajno umanjena iznadprosečna primanja, što je u tom trenutku bilo opravdano, ali nije primena unedogled”, rekao je na konferenciji za novinare predsednik Fiskalnog saveta Pavle Petrović.\nTim zakonom je, prema njegovim rečima, narušena ekonomska veza isplaćenih penzija sa uplaćenim doprinosima i država rizikuje da ukoliko se dokaže da je to pravno neutemeljeno, napravi dodatni trošak. ;\nDodao je da je povećanje plata i penzija u srednjem roku moguće, ali samo u skladu sa ekonomskom snagom zemlje, a to je od pet do sedam odsto.\nMere fiskalne konoslidacije dale su, kako je ocenio Fiskalni savet, dobre rezultate jer su smanjeni deficit i javni dug, ali je poželjno, kako je rekao Petrović, da se taj rezultat pretvori u trajno stanje javnih finansija.\nTrenutno stanje u javnim finansijama, po njegovim rečima, otvara prostor na srednji rok za povećanje plata i penzija i umanjenje poreza, ali je neophodno da se reše problemi nekih državnih preduzeća da njihove gubitke ne bi plaćala država, odnosno poreski obveznici.\nOcena Fiskalnog saveta je da bi javni dug Srbije do 2020. godine mogao bi da bude ispod 60 odsto bruto domaćeg proizvoda (BDP).\n“Smanjen javni dug pospešuje rast privrede, smanjuje rizik investiranja i kamate za državu i privredu i povećava investicije”, rekao je Petrović. ;\nSlabost predloženog budžeta je, prema njegovim rečima, i što nije napravljen novi iskorak u nastavku strukturnih reformi jer “približno izbalansiran budžet, iako je to važno, nije jedina mera uspeha fiskalne politike”.\n“Srbija ima još previsok javni dug i trebalo bi ga spustiti na 50 odsto BDP kao i ogromne probleme u poslovanju javnih i državnih preduzeća i neuredjene lokalne budžete”, ocenio je Petrović.\nDodao je da je slab kvalitet javnih usluga zdravstva, prosvete i administracija, a da je zbog višegodišnjeg malog ulaganja u republičku i lokalnu infrastrukturu život gradjana loš jer je otežan pristup ispravnoj pijaćoj vodi, kanalizaciji, otpad se malo preradjuje, a voda nedovoljno prečišćava.\nOzbiljniji pomaci u reformama javnih preduzeća postignuti su prema njegovim rečima jedino u Železnicama Srbije, a budžetom za 2018. ne nagoveštavaju se reforme i u drugim preduzećima, jer iako u njima radi oko 50.000 ljudi, otpremnine su planirane za svega 3.000 ljudi, a subvencije za rudnik Resavica nisu smanjene.\n“Krajnji je rok da se reše problemi sa poslovanjem RTB Bora, Azotare, Metanolsko-sirćetnog kompleksa, Petrohemije i PKB korporacije”, rekao je Petrović. ;\nPrivredni rast, prema njegovim rečima, još zaostaje u odnosu na zemlje regiona gde je u proseku četiri odsto i ove godine se ubrzava, a u Srbiji je tri odsto.\n“Privredni rast Rumunije, koja je 2012. godine završila fiskalnu konsolidaciju, iznosi šest odsto”, rekao je Petrović.\nDodao je da su problemi na lokalnom nivou ogromni i da su potpuno zanemareni, a Fiskalna strategija ne nudi nikakva rešenja.\n“Budžeti mnogih gradova i opština su neodrživi, komunalna infrastruktura nerazvijena, investicije preniske, a velike subvencije izdvajaju se za neuspešna javna preduzeća”, rekao je Petrović.\nČlan Fiskalnog saveta Vladimir Vučković rekao je da je propuštena prilika da se uredi sistem zarada u javnom sektoru “gde je preveliki broj osnovica, koeficijenata i dodataka”.\n“Na loš sistem dodato je i proizvoljno povećanje plata od naredne godine, selektivno po sektorima od pet i deset odsto, a zaposleni iz organizacija socijalnog osiguranja su bez obrazloženja isključeni”, rekao je Vučković.\nDodao je da nije uredjena ni struktura zaposlenih u javnom sektoru i da je u zdravstvu manjak lekara, a u administraciji višak radnika.\nPredlogom budžeta je za narednu godinu, prema rečima člana Fiskalnog saveta Nikole Altiparmakova, planirano je manje smanjenje poreza jer je povećan neoporezivi deo dohotka.\n“Prosečno opterećenje plata porezima i doprinosima sa sadašnjih 64 odsto moguće je spustiti na 62 odsto, a radikalnijim merama i na 60 odsto”, rekao je Altiparmakov.\nbudžet/fiskalne mere/fiskalni savet/penzije/plate/zaposljavanje


Komšić: Postignut dogovor, šaljemo dokument u sjedište NATO-a | Srpskacafe\nKomšić: Postignut dogovor, šaljemo dokument u sjedište NATO-a\nUtorak, 19.11.2019., 15:01 Utorak, 19.11.2019., 15:01\nPredsjedavajući Predsjedništva BiH Željko Komšić potvrdio je da je postignut dogovor oko imenovanja mandatara za sastav Savjeta ministara BiH.\nKako je rekao, postignut je i dogovor o ANP-u (Godišnjem nacionalnom programu), koji je bio i formalni razlog jednogodišnjeg zastoja u formiranju vlasti na nivou BiH.\nDanas je tako zvanično dogovoreno da BiH u sjedište NATO-a pošalje program reformi, a to će uraditi Stalna misija. Na istoj sjednici Predsjedništva BiH danas je nakon usvajanja te odluke uslijedilo imenovanje Zorana Tegeltije za kandidata za predsjedavajućeg Savjeta ministara BiH.\nnatoŽEljko Komšićpredsjedništvo bih


Britanska vlada ograničiće uvrštenja na berzu zbog nacionalne sigurnosti – The PRESTIGE\nVlada Velike Britanije namjerava da proširiti svoja ovlašćenja za regulaciju Londonske berze (LSE) i zabrani uvrštavanje kompanija čije aktivnosti mogu predstavljati prijetnju nacionalnoj sigurnosti, piše Financial Times (FT) pozivajući se na predstavnike Ministarstva finansija.\nTa novina navodi da ministar finansija Rishi Sunak, kako bi se borio protiv “prljavog novca” na britanskim finansijskim tržištima, želi dobiti ovlasti prema kojima bi mogao iz sigurnosnih razloga spriječiti izlistavanje kompanija.\nTrenutno odluke o uvrštavanju donosi posebna jedinica unutar Uprave za finansijske propise i nadzor, koja je nezavisna od vlade. Prema novinama, britansko Vijeće za nacionalnu sigurnost, koje uključuje članove vlade i predstavnike sigurnosnih snaga, takođe bi trebalo razmotriti prijem niza kompanija u LSE.\nFinancial Times vjeruje da je takav prijedlog britanske riznice posljedica nezadovoljstva mnogih parlamentaraca što trenutna pravila omogućuju tvrtkama da kotiraju na londonskoj burzi, pa čak i onima u vlasništvu poslovnih ljudi koji su bogatstvo stekli na sumnjivim poslovima.\nNovine naglašavaju da su britanske vlasti ozbiljno zabrinute trenutnim pravilima LSE-a nakon što je kompanija EN + ruskog poduzetnika Olega Deripaske ušla na berzu u novembru 2017. godine.


Osuđeni na 23,5 godine zatvora optuženi u predmetu “Lok” – PressMedia.ba\nOsuđeni na 23,5 godine zatvora optuženi u predmetu “Lok”\nKantonalni sud u Sarajevu proglasio je krivim Nedžada Beglerovića (1955.), Zaima Smajovića (1965.), Ensada Karića (1970.), Alema Beganovića (1974.) i Nedžada Muhovića (1960.) zbog sumnje da su počinili krivično djelo zloupotrebe službenog položaja i krivično djelo pranja novca.\nRiječ je o prvostepenoj presudi kojom se Nedžad Beglerović osuđuje na jedinstvenu kaznu zatvora u trajanju od šest godina i šest mjeseci, Zaim Smajović je osuđen na kaznu zatvora u trajanju od četiri godine, zatim, Ensad Karić na pet godina, a Alem Beganović i Nedžad Muhović su osuđeni na četiri godine zatvora. Svi oni su osuđeni zbog zloupotrebe službenog položaja i pranja novca.\nNakon izricanja presude Kantonalni sud u Sarajevu oduzima i imovinsku korist od optuženog Nedžada Beglerovića pribavljenu krivičnim djelom i riječ je o dionicama LOK osiguranja i emitenta Privredne banke Sarajevo u vrijednosti od 920.946,37 KM, potvrdila je glasnogovornica Tužilaštva KS Azra Bavčić.\nOsuđeni Nedžad Beglerović je bio u funkciji zamjenika direktora MKF, Ensad Karić bivši direktor JP Autoceste FBiH , Alem Beganović direktor UNIS instituta. Uz njih su osuđeni i Zaim Smajović i Nedžad Muhović.\nČelnike LOK-a tereti se za pranje više od 4,5 miliona KM kupovinom nepostojećih preduzeća, uplaćivanjem novca na račune različitih firmi, vraćanjem kredita i sl. U izvještaju SIPA-e navodi se sedam sumnjivih transakcija, prenosi Klix.


NOVI BEČEJ U UŽEM IZBORU ZA TITULU 'GRAD U FOKUSU 2016'\nOpština Novi Bečej ušla je, uz još devet gradova sa teritorije Republike Srbije, u fazu predselekcije u okviru novog programa Ministarstva kulture i informisanja “GRADOVI U FOKUSU 2016”.\nProgram je osmišljen tako da omogući lokalnim samoupravama da u saradnji sa institucijama i organizacijama civilnog društva unaprede kapacitete u kulturi i svoje kulturne ponude. Tim povodom, komisija ovog resornog ministarstva u sastavu: Aleksandra Fulgosi, v.d. pomoćnika ministra Sektora za kulturno nasleđe, Đurđijana Jovanović, samostalni savetnik u Sektoru za savremeno stvaralaštvo i kreativne industrije i Miroslava Turković, savetnik u Sektoru za međunarodne odnose i evropske integracije u oblasti kulture, posetila je opštinu Novi Bečej i izvršila uvid u stanje na terenu. Tom prilikom su posećeni: Narodna biblioteka, Dom kulture, Muzej “Glavaševa kuća”, Arača, Muzeji “Kotarka” i “Žeravica”, Banatski kulturni centar i Zoološki vrt Dragana Jorgina.\nČlanicama komisije prikazani su segmenti projektnog programa opštine Novi Bečej, koji pored navedenih lokacija obuhvata i niz drugih lokaliteta, kao i više manifestacija u svim naseljenim mestima opštine. U narednom periodu komisija će izvršiti nastavak selekcije, a one lokalne samouprave koje budu ponele titulu “GRAD U FOKUSU 2016” biće prepoznate kao relevantni nacionalni centri razvoja kulture i na taj način postati vidljivije na kulturnoj mapi Srbije i Evrope.


ZZJZ: Koncentracije čađi povećane s grejanjem - Radio televizija Pančevo\nZZJZ: Koncentracije čađi povećane s grejanjem\n11. januara 2019. 11. januara 2019. 0697\nU zimskom perodu kada se koristi grejanje na ugalj i drva i kada je pojačan saobraćaj, dolazi do pogoršanja kvaliteta vazduha. Zavod za javno zdravlje Pančevo vrši merenje kvaliteta vazduha tokom čitave godine. U 2018. godini zabeležena su na godišnjem nivou prekoračenja prevashodno koncentracije čađi u vazduhu 60 puta u toku čitave godine na sat vremena.\nZavod za javno zdravlje Pančevo je tokom protekle godine vršio merenja kvaliteta vazduha i zabeležio kratkotrajna prekoračenja određenih štetnih materija koja nastaju pre svega zbog geografskog položaja Pančeva, loženja na čvrsto gorivo i pojačanog saobraćaja tokom zime.\nSneg koji učestalo pada nekima možda smet,a ali ne treba zaboraviti da on kao i kiša i vetar doprinose pročišćenju vazduha. Poslednjih godina kada su fabrike južne zone modernizovale proizvodnju i nivo zagađenje je niži za parametre koji se mere u industrijskom zagađenju.\nPlivanje za Bogojavljenski krst – prijave do 15. januara\nIzložba “U potrazi za rajem” u foajeu Kulturnog centra\nNikola Toadjer 6. februara 2019. 6. februara 2019.


POZIV MEDIAMA - Vesti - Avokati i Popullit\nPovodom obelezavanja 12 godisnjice osnivanja organizuje niz aktivnosti koje ce se fokusirati na diskusije o problemima i osetljivim pitanjima iz perspektive ljudskih prava\nOvim povodom pozivamo medije da prate ove dogadjaje i da na taj nacin daju svoj doprinos na podizanju svesti o postovanju ljudskih prava i sloboda\nKalendar dogadjaja je ko u nastavku:\n19. novembar. 2012. godine ( ponedeljak), u hotelu “Prishtina” u Pristini, sa pocetkom od 10:00 do 13:00 okrugli stol “GRADJANIN NA RASKRSNICI”\nIzazovi na sprovodjenju Zakona o pristupu javnim dokumentima (ZPJD), Zakon o zastiti licnih podataka i Zakon o klasifikaciji informacija i verifikaciji sigurnosti iz institucionalne perspektive sa jedne strane i gradjana,civilnog drustva i novinara sa drgue strane, bice tema proaktivne diskusije tokom ovog okruglog stola.\n20. novembar 2012. godine ( utroak), sa pocetkom od 13:00 do 14 :00, Instituciju Narodnog Advokata posecuju deca iz osnovnih skola povodom Univerzalnog dana dece\n20. novembra 1959. godine, Generalna Skupstina Ujedinjenih Nacija je usvojila Deklaraciju o pravima dece. Takodje, 20. novembra 1989. godine, Generalna Skupstina je usvojila Konvenciju o pravima dece. Od 1999, Univezalni dan dece obelezava i godisnjicu datuma kada je Generalna Skupstina usvojila ove dokumente. Institucija Narosnog Advokata tradicionalno obelezava ove datume.\n21. novembar 2012. godine (sreda), u hotelu “Prishtina” u Pristini, sa pocetkom od 11:00 do 13:00, organizuje se okrugli sto na temu “LJUDSKA PRAVA I BIZNIS”\nCilj okruglog stola je da ponudi mogucnost zajednicke diskusije izmedju predstavnika institucija i janvih vlasti, predstavnika privatnog biznisa, kao i civilnog drustva u vezi poslovanja i ljudskih prava. Pogled na tom pitanju sa rzanih pozicija otvara mogucnost konceptima koji se medjusobno razlikuju.\n23. novembar 2012. godine (petak) u hotelu “Prishtina” u Pristini, sa pocetkom od 11:00 do 13:00 casova\nOkrugli sto “PROTIV NASILJA NAD ZENAMA”\nOvaj okrugli sto je deo aktivnosti za propagiranje i senzibilizaciju javnog mjenja protiv nasilja nad zenama. U tom svetlu, naglasice se uloga Narodnog Advokata u borbi za rodnu ravnopravnost, borbu protiv diskriminacije, pruzajuci tako opsti pregled u vezi izazova i dostignuca zajedno sa predstavnicima vlasti na centralnom i lokalnom nivou.\nOve aktivnosti se odrzavaju uz podrsku OEBS Misije na Kosovu.


Uhapšeni osumnjičeni za napad na Banku Rusije?\nVesti, 09.12.2016, 01:00 AM\nUbrzo posle napada na rusku centralnu banku tokom koga su hakeri ukrali milione dolara, uhapšen je veći broj osoba osumnjičenih da su umešane u ovaj napad, saopštili su u sredu predstavnici banke, ne otkrivajući identitet uhapšenih.\nŠef odeljenja za bezbednost Banke Rusije Artjom Sičjov potvrdio je da su Federalna služba bezbednosti (FSB) i Ministarstvo unutrašnjih poslova posle napada izvršili brojne pretrese i uhapsili "više osumnjičenih". Sičjov nije želeo da kaže ništa više o ovome.\nIpak, 1. juna ove godine FSB je saopštila da je uhapšeno oko 50 ljudi zbog sumnje da su umešani u elektronsku krađu 1,7 milijardi rubalja (27 miliona dolara) od neimenovane ruske finansijske institucije.\nFSB i Ministarstvo unutrašnjih poslova nisu želeli da odgovore na pitanja da li su ta hapšenja u vezi sa onim koje je spomenuo Sičjov.\nU petak je banka objavila izveštaj na 69 strana o finansijskoj stabilnosti u kome je na 37. strani spomenuto da su hakeri upali u elektronski sistem banke koji je omogućava klijentima da pristupe računima. U izveštaju se navodi i da su hakeri uspeli da ukradu 2,87 milijardi rubalja (45 miliona dolara) od kojih 1,67 milijardi kasnije zamrznuto ili vraćeno.


Kecmanović: Žao mi je Novaka, ali pružila mi se prilika - BIGportal.ba\nSrpski teniser Miomir Kecmanović vjeruje da može da eliminiše Gaela Monfisa u osmini finala Australijan opena.\nNjih dvojica se sastaju od 08.30, a jedini dosadašnji međusobni duel pripao je iskusnom Francuzu pre nekoliko meseci u Parizu.\n“Monfis odlično igra, biće fizički naporan meč. Znam da će zavisiti dosta i od mene i da će biti puno dugih poena, da će biti mnogo prebacivanja, da neće brzo da se završi. Biće naporno, ali dobro igram i verujem da mogu i to da prođem”, rekao je Kecmanović za “Žurnal”.\nIz dobro poznatih razloga, Kecmanović je umesto sa Đokovićem, igrao sa Karuzom, da bi potom pobedio Pola i Sonega.\n“Naravno da mi je žao Novaka, ali pružila mi se prilika i stvarno se trudim da je maksimalno iskoristim. Nemam pritisak jer realno ne bi ni trebalo da budem ovde, da sam igrao protiv Đokovića. Drago mi je da sam još u turniru, da imam šanse da se borim i daću sve od sebe da nastavim ovu priču”, dodao je mladi srpski teniser.\nKecmanović bi mogao da postane tek četvrti naš teniser, posle Bobe Živojinovića, Novaka Đokovića i Janka Tipsarevića, koji je dogurao do 1/4 finala nekog Grend slema.


Fotografija Bilija Kida vredna više milijardi dolara\nFotografija odmetnika s Divljeg zapada Bilija Kida, za koju je jedan kolekcionar platio dva dolara u prodavnici stare robe, sada vredi više miliona dolara, preneo je danas Gardijan (The Guardian).\nReč je o drugoj fotografiji Henrija Mekartija, poznatog kao Bili Kid, čija je autentičnost potvrđena. Na slici se vidi Bili Kid kako sa svojom bandom Regulatori (Regulators) 1878. negde u Novom Meksiku igra kroket, britansku sportsku igru koja je u drugoj polovini 19. veka postala popularna i u SAD.\nIzbledelu sliku je 2010. godine pronašao kolekcionar Rendi Giharo, a ona je bila među gomilom drugih fotografija u kartonskoj kutiji u jednoj prodavnici stare robe u kalifornijskom gradu Fresno.\nFotografiju je platio dva dolara, a procenjuje se da sada vredi više miliona dolara, pošto je jedina dotad potvrđena slika Bilija Kida iz 1880. prodata za 2,3 miliona dolara.\nAutentičnost slike je potvrdila kompanija Kagin, specijalizovana za predmete iz američke istorije, koja je identifikovala Bilija Kida zajedno s nekoliko članova Regulatora, kao i prijatelja i članova porodice.\nSlika napravljena na venčanju u leto 1878, nekoliko meseci pre nego što je ta banda učestvovala u brutalnom sukob koji postao poznat kao “Rat u okrugu Linkoln”, koji je tema više filmova među kojima i “Levoruki revolveraš” u kome Bilija Kida igra Pol Njumen.\nStručnjaci iz Kagina isprva su bili skeptični kada im je doneta fotografija, jer, prema rečima Dejvida Mekartija iz te kompanije, “originalna fotografija Bilija Kida je sveti gral Vestern Amerikane”.\nTim istražitelja je godinu dana proučavao fotografiju, a čak su pronašli i lokaciju na kojoj je snimljena u okrugu Čaves, gde su nađeni i ostaci zgrade sa slike.


Evropski komesar za energetiku Maroš Šefčovič predložio je da bi istočnoevropske države, uključujući i zemlje koje učestvuju u projektu Južni tok, trebalo da formiraju radnu grupu koja će definisati efikasne načine snabdevanja Evropske unije ruskim gasom.\nEvropski komesar za energetiku je objasnio da radna grupa treba da precizira kakva infrastruktura treba da se gradi, koja sredstva treba privući i koja odluka će biti najbolja.\n"Zato sam pozvao ruskog ministra energetike Aleksandra Novaka da se priključi projektu", rekao je Šefčović. Novak je posle razgovora sa Šefčovičem rekao da će Rusija i EU nastaviti dijalog na polju energetike u roku od mesec dana.\nNovak je novinarima u Moskvi rekao da je sa evropskim komesarom razgovarao o projektu izgradnje gasovoda ka Turskoj i o problemima povezanim sa prirodnim gasom i elektroenergetikom, prenosi agencija Tas.\nŠefčovič je izjavio da će zemlje EU razgovarati o saradnji sa Rusijom u energetskom sektoru na konferenciji evropskih ministara inostranih poslova, zakazanoj za 19. januar.\n02/03/2022 | 19:12\nVučićevo “nikad teže” obraćanje: Srbija pod OGROMNIM pritiskom


Vesti: Zašto građani Srbije i dalje ne mogu u Crnu Goru /video/ - Sputnjik Srbija\n03:17 23 Oktobar 2020\nVesti: Zašto građani Srbije i dalje ne mogu u Crnu Goru /video/\n18:58 01.06.2020 Preuzmite kraći link\nSputnjik Srbija i dalje trn u oku Zapada. NATO-u je lakše da govori o zapaljivoj propagandi naše redakcije nego da prizna da ga većina srpkog stanovništva doživljava neprijateljski, kažu ruski eksperti.\nIako je Crna Gora od ponoći otvorila granicu sa Srbijom, srpski državljani i dalje ne mogu u tu državu čak ni sa negativnim pi-si-ar testom!\nProtesti u Americi su njihova unutrašnju stvar, pokušavaju da umešaju Moskvu, kaže Marija Zaharova. Ko je pokret Antifa koji Tramp okrivljuje za nerede i najavlju da će ih proglasiti terorističkom organizacijom?\nVojska Bosne i Hercegovine, uz pomoć Ustavnog suda u Sarajevu, pokušava na sebe da uknjiži zemljište pored Foče kako bi rasporedila NATO trupe, upozoravaju stručnjaci.


"9. maja ne glasa se samo za razvoj za evropski put razvoja, već se i glasa protiv politike koja zatire Crnu Goru" | Kodex.ME\nĐukanović u Herceg Novom\nPredsjednik Demokratske partije socijalista Milo Đukanović govorio je danas na završnoj tribini Evropskog tima za Herceg Novi. Đukanović je istakao da je dobro što su građani imali priliku da vide alternativu politici DPS i da je svakim danom, sve većem broju građana, jasno da ako žele da na izborima glasaju za svoje dobro i dobro svoje porodice, treba da podrže Demokratsku partiju socijalista i njene koalicione partnere.\n05. 05. 2021 - 20:36 Autor: VV\nU svom izlaganju Đukanović se osvrnuo na period vršenja vlasti te partije i istakao da, koliko god se neko trudio, niko ne može osporiti najmanje tri dostignuta strateška cilja u pravcu ostvarivanja nacionalnih interesa. To su, naveo je, : obnova nezavisnosti i povratak nacionalnog i državnog dostojanstva, uspostavljanje održive ekonomija čime smo se oslobodili mentaliteta dotirane države i očuvanje Crne Gore kao građanskog društva.\nOn je, dodatno naveo da je tokom čitavog tog vremena Herceg Novi bio visoko na mapi interesovanja državne politike koju je predvodila Demokratska partija socijalista. Podsjetio je da je riješeno ključno infrastrukturno pitanje vodosnabdijeva od strane Regionalnog vodovoda, da je država pomogla stvaranje uslova za izgradnju 7 novih hotela, te da je veoma mnogo učinjeno u dijelu unaprijeđenja putne infrastrukture i saobraćajnog povezivanja.\nU Herceg Novom je realizovana investicija Portonovi od 820 miliona eura, koja već sada zapošljava preko 700 ljudi i u kojoj je otvoren prvi i jedini hotel One and Only u Evropi.\n"Zbog toga je od suštinske važnosti da dođe do promjena ne samo u Herceg Novom, već i na nivou državne politike. Zato se 9. maja ne glasa samo za razvoj za evropski put razvoja, već se i glasa protiv politike koja zatire Crnu Goru, protiv politike u kojoj velikosrpski nacionalizam prijeti da proguta građanski karakter naše države, protiv kleronacionalizma koji ima ambiciju da od Crne Gore stvori srednjevjekovnu teokratsku državu", rekao je Đuaknović.\nOd suštinske je važnosti, zaključio je on, da svako ko misli dobro Crnoj Gori podrži Evropski tim u Herceg Novom, jer će svaki glas odgovornosti prema državnim interesima biti snažan impuls i za Crnu Goru u cjelini.\n"Nemam nikakvu dilemu, da će u finalu, naša politika biti pobjednička i u Herceg Novom i u Crnoj Gori".


Dragoljub Petrović - Mediji moraju da budu savest društva - EU Delegacija u Srbiji\nBy Nebojsa objavljeno\t 04/02/2020 Projektne aktivnosti\nKakve poruke mediji šalju, kako prepoznati manipulaciju i „dešifrovati“ poruke koje dobijamo u svakodnevnim vestima? O ovim temama razgovaramo sa medijskim stručnjacima u novom serijalu javnih događaja „Medijsko prelistavanje sa…“ koje je EU info kutak u Nišu pokrenuo krajem 2019. godine. Naš novi gost bio je Dragoljub Draža Petrović, novinar i kolumnista, glavni i odgovorni urednik lista Danas.\nUz veliko interesovanje građana, u prepunom EU info kutku, razgovarali smo o aktuelnim vestima koje su obeležile prethodni period, uz osvrt na to kako o istim temama mediji sasvim različito izveštavaju.\nPetrović je ovom prilikom istakao da postoje velike podele u društvu i da se mediji često dele na režimske i opozicione, iako bi uloga medija morala da bude da objektivno i profesionalno izveštavaju, bez zauzimanja strana.\n„Mediji moraju da budu savest jedne države, jednog društva. Zavisi od toga da li su dobronamerni ili zlonamerni, oni faktički menjaju stvari, pokušavaju da vlast, one koji nisu na vlasti i one koji su neki deo društva usmere u pravom smeru, da rade za dobrobit građana, to je osnovna funkcija medija“ poručuje Petrović.\nPetrović kaže da je vrlo važno da građani, pre svega, moraju da imaju neku vrstu medijske pismenosti i da znaju da razlikuju medije po kvalitetu, ukazujući pritom da u Srbiji to nije slučaj, imajući u vidu najveći deo najtiražnijih i najgledanijih medija.\nKako dodaje, medijska pismenost mora da se podigne na viši nivo kako bi ljudi lakše razlučili šta je tačna, a šta lažna vest, ali je put do potpune medijske pismenosti dugotrajan proces.\nTokom prelistavanja sa Dražom Petrovićem analizirali smo kako su mediji izveštavali o nekim aktuelnim temama u minulom periodu, poput zagađenja vazduha, sukoba kablovskih operatera, kao i tema koje se tiču političke scene u Srbiji.\nViše fotografija sa prelistavanja pogledajte na fb stranici EU info kutka.\nPrvo medijsko prelistavanje u EU info kutku organizovano je decembra 2019. godine sa Aleksandrom Nikšić, urednicom servisa BBC na srpskom jeziku. Na sajtu EU info centra pročitajte o čemu se tada razgovaralo.\nEU info kutak u Nišu i u narednom periodu planira nova medijska prelistavanja. Pratite sajt www.euinfo.rs gde će najava biti blagovremeno objavljena.


U septembru počinje rekonstrukcija regionalnog puta Novi Pazar - Tutin\nRekonstrukcija putnog pravca Novi Pazar – Tutin počinje početkom septembra, potvrdili su danas potpredsednici Vlade Republike Srbije i ministri Zorana Mihajlović i Rasim Ljajić, nakon radnog sastanka održanog u Novom Pazaru\nAleksandar Niciforovic | 02.07.2019\nFoto: Aleksandar Nićiforović - Anadolu Agency\nRekonstrukcija putnog pravca Novi Pazar – Tutin počinje početkom septembra, potvrdili su danas potpredsednici Vlade Republike Srbije i ministri Zorana Mihajlović i Rasim Ljajić, nakon radnog sastanka održanog u Novom Pazaru.\nSastanku su prisustvovali gradonačelnik Novog Pazara Nihat Biševac, te predsednici sandžačkih opština Tutin i Sjenica, Kenan Hot i Hazbo Mujović. Oni su sa predstavnicima resornog ministarstva i Javnog preduzeća “Putevi Srbije” razgovarali o realizaciji projekata izgradnje i rekonstrukcije drugih putnih pravaca u Sandžaku, čiji se početak očekuje naredne godine, javlja Anadolu Agency.\nZa potpredsednicu srbijanske Vlade i ministarku građevinarstva, saobraćaja i infrastrukture Zoranu Mihajlović važan je ravnomeran infrastrukturni razvoj svakog dela Srbije, kako bi se stvorili uslovi za ulaganja, otvaranje novih radnih mesta i brži protok robe i ljudi. Mihajlović je kazala da se sa rekonstrukcijom tog putnog pravca počinje zahvaljujući nikada boljim odnosima Srbije sa Republikom Turskom.\n“Projekat o kojem se govorilo duže od deset godina, rekonstrukcija puta Novi Pazar – Tutin, konačno kreće početkom septembra. Smatram da je to najvažnija saobraćajnica i projekat u ovom regionu. Od predstavnika kompanije 'Tasyapi' (Tašjapi), koji će obaviti verujem dobar posao, smo dobili izveštaj šta je sve urađeno u tom pripremnom periodu. Rekonstrukcijom će biti izgrađen put u dužini od oko 23 kilometara, rok za završetak radova je dve godine, a vrednost radova oko 24 miliona evra”, izjavila je Mihajlović.\nRasim Ljajić Srbija Turska Zorana Mihajlović\nCavusoglu razgovarao sa Bayramovim o Nagorno-Karabahu\nObnovljen rad Počasnog konzulata Turske u slovenskom Kopru\nPorast broja obolelih od koronavirusa u Srbiji: Registrovano 512 novozaraženih\nTurska: Privedeno 17 osumnjičenih za veze s teroristima FETO-a\nINFOGRAFIKA Turska ne zaboravlja diplomate koje su ubile armenske terorističke organizacije


MUP predstavio projekat o upravljanju kadrovima - IndeksOnline.rs\nNaslovna srbija Beograd MUP predstavio projekat o upravljanju kadrovima\nBEOGRAD – Projekat “Dinamičko upravljanje kadrovima i merenje produktivnosti”, koje ima za cilj unapređenje kvaliteta usluga koje Ministarstvo unutrašnjih poslova, pre svega Uprava za upravne poslove, pruža građanima, predstavljeno je danas, a prezentaciji je prisustvovao resorni ministar Nebojša Stefanović.\nAplikacija, čija je izrada u toku, kako je saopšteno iz Ministarstva unutrašnjih poslova, dovešće do uspostavljanja parametara koji će obezbediti ravnomernu raspodelu posla, bolje kadrovsko planiranje i uspostavljanje pravičnog modela ocenjivanja i nagrađivanja zaposlenih.\nJedna od važnih stvari na kojima insistira Ministarstvo unutrašnjih poslova je da rad policijskih službenika i svih onih koji pružaju usluge građanima uvek bude merljiv, poručio je Stefanović dodajući i da se insistira na tome da taj rad bude takav da građani vide efikasnost.\nPrema njegovim rečima, zadatak Ministarstva je da uvidi gde promenom procesa rada može da se postigne ubrzanje, posebno na upravnim poslovima, kroz izdavanje ličnih dokumenata građanima, saopšteno je iz MUP-a.\nPomoćnik ministra i načelnik Sektora za ljudske resurse Katarina Tomašević istakla je da je radna grupa koja se bavi tim projektom osnovana na inicijativu ministra Stefanovića pre 10 meseci.\nZahvalila je ministru što je podržao tu razvojnu ideju, koja za cilj ima podizanje kvaliteta organizacije rada i usluga koje Ministarstva unutrašnjih poslova pruža građanima.